hotchpotch/miracl-hf-unified huggingface dataset:
เฟนไซคลิดีน
Phencyclidine (ชื่อทางเคมีของ 1-(1- phenylcyclohexyl)piperidine), มักรู้จักในชื่อของ PCP หรือชื่อทางการค้า เช่น Angel Dust , Embalming fluid , Killer weed , Rocket fuel , Supergrass , Ozone , Wack , Killer joint ยาเสพติดชนิดนี้ถือกำเนิดเมื่อตอนช่วงยุคทศวรรษ2490ในรูปของยาชา (anesthetic pharmaceutical drug) แต่ตอนหลังถูกห้ามใช้เพราะว่ามีผลข้างเคียงเช่นเดียวกับยาหลอนประสาท(dissociative hallucinogenic) เช่นเดียวกับยาเค ในภายหลังจำนวนอนุพันธ์สังเคราะห์ของ PCP ได้รับการขายเป็นยาเสพติดที่ไว้ใช้สำหรับพักผ่อนหย่อนใจและไม่ได้ใช้ในการแพทย์
ในทางโครงสร้างเคมี PCP จัดอยู่ในกลุ่มของ arylcyclohexylamine class และ ในกลุ่มทางเภสัชวิทยาได้อยู่ในกลุ่มของยาชา
PCP สามารถเสพได้โดยการทานเข้าไป ใช้ควัน หรือฉีดเข้าเส้นเลือดก็ได้.
PCP เป็นที่รู้จักกันดีในแง่ของการดำเนินการหลักใน ionotropic glutamate receptors, อาทิ NMDA receptor ในหนูและใน homogenate ของสมองหนู. ดังนั้นผลของ PCP ก็คือศัตรูของตัวรับ NMDA และ NMDAR ด้วยเหมือนกับยาเคที่ถูกค้นพบเป็นครั้งแรกในช่วงยุคทศวรรษพ.ศ. 2520 โดย David Lodge และเพื่อนร่วมงานของเขา ศัตรูของตัวรับ NMDA รวมถึงยาเค (ketamine), tiletamine, dextromethorphan, nitrous oxide, MK-801 และ dexoxadrol.
PCP สามารถเมตาบอไลซ์เป็น PCHP, PPC และ PCAA.
เมื่อเผาจะมีบางส่วนแตกตัวเป็น 1-phenyl-1-cyclohexene (PC) และ piperidine.
มีหลายผลงานวิจัยกล่าวว่าศัตรูของตัวรับNMDA (NMDA receptor antagonist) ซึ่งในที่นี้จะกล่าวถึง PCP เป็นสาเหตุที่ทำให้หนูเป็นโรคOlney's lesions งานวิจัยนั้นได้ทำการทดลองโดยให้ศัตรูของตัวรับ NMDA ในปริมาณที่เข้มข้นมากๆแก่หนู (dizocilpine) เป็นสาเหตุที่ทำให้บางส่วนในสมองของหนูเกิดอาการผิดปกติ โดยผลงานวิจัยทุกชิ้นได้ทดลองในสัตว์ทดลอง ซึ่งไม่สามารถระบุได้ว่า PCP นั้นส่งผลกระทบต่อมนุษย์อย่างไร มีผลงานวิจัยชิ้นหนึ่งซึ่งไม่ได้ถูกนำมาเผยแพร่ของ Frank Sharp รายงานว่าสารชนิดนี้ไม่ได้ส่งผลกระทบตัวรับ NMDA และยาเคก็เหมือนกับยาทั่วๆไปถ้าหากใช้ในปริมาณที่พอเหมาะเพื่อให้มนุษย์ผ่อนคลาย but due to the study never having been published, its validity is highly controversial.
PCP นั้นได้เป็นสาเหตุของโรคจิตเภทโดย (schizophrenia) เช่นเดียวกับการเปลี่ยนแปลงสาร "N"-acetylaspartate และ "N"-acetylaspartylglutamate ในสมองหนูซึ่งส่งผลกระทบทั้งที่อยู่อาศัยของหนูและรวมถึงการตรวจสอบการชันสูตรศพของเนื้อเยื่อสมอง โดยมันเป็นเหตุการณ์ล้อเลียนของโรคจิตเภทในมนุษย์
PCP ถูกสังเคราะห์ในพ.ศ. 2469. ในการสังเคราะห์ช่วงแรกๆนั้น ในความจริงแล้ว PCP เป็นตัวสื่อของ PCC. PCP ถูกค้นพบอย่างบังเอิญโดย Victor Maddox นักเคมีที่ Parke-Davis ในมิชิแกน ในขณะที่เขากำลังตรวจสอบตัวอย่างยาแก้ปวดที่ถูกสังเคราะห์ขึ้นมา แม้ว่าการไม่ได้คาดหวังในการเกิดของ PCP นั้นแต่ PCP ก็ได้ถูกระบุว่าเป็นสิ่งที่เกิดขึ้นได้อย่างน่าสนใจและเป็นตัวแทนของตัวอย่างในการทดสอบเภสัชวิทยา แนวโน้มผลของเภสัชวิทยาในทางการสืบสวนเหล่านี้นำไปสู่การพัฒนาอย่างรวดเร็วของ PCP และได้รับการอนุมัติให้เป็นสารใช้ตรวจสอบยาเสพติดภายใต้ชื่อทางการค้าที่มีชื่อว่า " Sernyl " ในยุคทศวรรศ 2490ได้ถูกใช้เป็นยาระงับความเจ็บปวด (anesthetic) แต่ว่ายาตัวนี้มีค่าครึ่งชีวิตที่ยาวนานและก่อให้เกิดผลข้างเคียง (side effects) อาทิ อาการประสาทหลอน(hallucinations) บ้า(mania) เพ้อ(delirium) และสับสน(disorientation) โดยถูกถอดถอนออกในปีพ.ศ. 2508 และถูกจำกัดการใช้ยา
วอลเลย์บอลชายทีมชาติเติร์กเมนิสถาน
วอลเลย์บอลชายทีมชาติเติร์กเมนิสถาน () และเป็นส่วนหนึ่งในการแข่งขันวอลเลย์บอลระดับนานาชาติรวมถึงนัดกระชับมิตร ปัจจุบันอยู่อันดับที่ 78 ของโลก
คุณหนูเทวดา
คุณหนูเทวดา เป็นละครที่ออกอากาศทางช่อง7 โดยบริษัท ดาราวิดีโอ ออกอากาศทุกวัน ศุกร์ เสาร์ อาทิตย์ เวลาประมาณ 20.30-22.30น. เป็นละครแนวโรแมนติก-คอมเมดี้ บทประพันธ์ของ โสภี พรรณราย บทโทรทัศน์โดย ภาวิต กำกับการแสดงโดย สิทธิวัชร์ ทับแป้น
และนักแสดงอีกมากมาย
มุคฮ์ทาร์ โมฮัมเหม็ด ฮัสซิน
ชีค มุคฮ์ทาร์ โมฮัมเหม็ด ฮัสซิน (, ‎; 2455 – 12 มิถุนายน พ.ศ. 2555) เป็นประธานรัฐสภาโซมาเลีย และประธานาธิบดีชั่วคราวแห่งโซมาเลียเป็นช่วงเวลาสั้นๆ ในปีพ.ศ. 2512
นางฟ้ากับมาเฟีย
นางฟ้ากับมาเฟีย เป็นละครที่ออกอากาศทางช่อง7 โดยบริษัท กันตนา ออกอากาศทุกวัน ศุกร์ เสาร์ อาทิตย์ เวลาประมาณ 20.25-22.30น. เป็นละครแนวแอคชั่น-คอมเมดี้ บทประพันธ์ของ คนหลังม่าน บทโทรทัศน์โดย อุมาพร ภูชฎาภิรมย์,กฤติญา สัมฤทธิ์ประสงค์ กำกับการแสดงโดย ธีระศักดิ์ พรหมเงิน
และนักแสดงอีกมากมาย
เมื่อรามตำรวจหนุ่ม ต้องสวมบทอาชญากร เพื่อปฏิบัติการลับสุดยอด ทลายรังใหญ่ของเจ้าพ่อยาเสพติดแต่โชคชะตาพาให้เขาต้องแต่งงานกับ เมขลาแอร์โฮสเตสสาวสวยผู้มองโลกใสสะอาด ภารกิจลับจึงกลายเป็นภารกิจรัก ท่ามกลางกระสุนและควันปืน
การฝึกหนักภาคสนามอย่างหนักเพื่อเป็นตำรวจลับของ ราม (เวียร์ - ศุกลวัฒน์ คณารศ) ทายาทเศรษฐีพันล้านที่ตัดขาดครอบครัว มาสวมเครื่องแบบผู้พิทักษ์สันติราษฎร์ได้สิ้นสุดลง พร้อมกับภารกิจสำคัญที่กำลังจะเริ่มขึ้น นั่นคือการแฝงตัวเข้าสู่องค์กรค้ายาเสพติดของเจ้าพ่อมาเฟีย
ที่สนามบินสุวรรณภูมิ สายการบินระหว่างประเทศ เที่ยวบินนั้นมุ่งหน้าสู่มาเก๊า เมขลา (แพนเค้ก - เขมนิจ จามิกรณ์) สาวสวยหน้าคมเข้ม เดินให้บริการผู้โดยสารด้วยใบหน้ายิ้มแย้มมีความสุข อาชีพนางฟ้าบนเครื่องบินคือความภาคภูมิใจสิ่งเดียวในชีวิตของหญิงสาวผู้เคยถูกเลี้ยงดูมาในบ้านเด็กกำพร้า
เมขลาได้รับน้ำใจจากคนใจบุญรับเป็นแม่อุปถัมภ์มอบทุนการศึกษาให้เธอ สิ่งนี้เองเป็นเหมือนน้ำหล่อเลี้ยงให้เมขลาเติบโตจนมีวันนี้ เธอจึงตั้งปณิธานว่าจะตอบแทนบุญคุณของผู้ใจบุญด้วยการดำรงตนเป็นคนดี และส่งต่อความรักความเมตตาที่ตัวเองเคยได้รับไปสู่ทุกคนที่เธอพบเจอ โดยเฉพาะผู้โดยสารบนเครื่องบินที่เธอได้สัมผัสอยู่ทุกวี่วัน ไม่ว่าต้องการความช่วยเหลืออะไร เมขลาไม่เคยเบื่อหน่ายคอยดูแลพวกเขาอย่างดีที่สุด
อับดิราชิด อาลี เชอมาร์กี
อับดิราชิด อาลี เชอมาร์กี (, ) (เกิด 16 ตุลาคม พ.ศ. 2462 – ลอบสังหาร 15 ตุลาคม พ.ศ. 2512) เป็นนายกรัฐมนตรีโซมาเลีย ตั้งแต่ 12 กรกฎาคม พ.ศ. 2503 ถึง 14 มิถุนายน พ.ศ. 2507 และประธานาธิบดีโซมาเลีย ตั้งแต่ 10 มิถุนายน พ.ศ. 2510 จนกระทั่งถูกลอบสังหารเมื่อ 15 ตุลาคม พ.ศ. 2512 เขาเป็นบิดาของอดีตนายกรัฐมนตรีโซมาเลียโอมาร์ อับดีราซิด อาลี ชาร์มาร์กี
บิด (เพลงอิสริยะ ภัทรมานพ)
"บิด" เป็นซิงเกิลแรกของ อิสริยะ ภัทรมานพ หรือ ฮั่น เดอะสตาร์ ประพันธ์เนื้อร้องโดยฐิติ คะเชนทน แต่งทำนองโดยพณวรรธน์ พงศ์ภักดีบริบาล และเรียบเรียงโดย พิชิต บัณฑิตเลิศรักษ์ ออกจำหน่ายในวันที่ 1 มิถุนายน พ.ศ. 2555 โดยเพลงนี้ยังถูกรวมในอัลบั้มของเหล่า "The Star 8"
เอเดน อับดุลลาห์ ออสมัน ดาร์
เอเดน อับดุลลาห์ ออสมัน ดาร์ (, ) (พ.ศ. 2471 – 8 มิถุนายน พ.ศ. 2550) หรือเป็นที่รู้จักกันในนาม เอเดน อับดี เป็นนักการเมืองชาวโซมาเลีย เขาเป็นประธานาธิบดีคนแรกของโซมาเลีย ดำรงตำแหน่งตั้งแต่ 1 กรกฎาคม พ.ศ. 2503 ถึง 10 มิถุนายน พ.ศ. 2510
วอลเลย์บอลชายทีมชาติอุซเบกิสถาน
วอลเลย์บอลชายทีมชาติอุซเบกิสถาน () เป็นตัวแทนของประเทศอุซเบกิสถาน และเป็นส่วนหนึ่งในการแข่งขันวอลเลย์บอลระดับนานาชาติรวมถึงนัดกระชับมิตร ปัจจุบันอยู่อันดับที่ 77 ของโลก
วิลลาโซมาเลีย
วิลลาโซมาเลีย (, ) เป็นอาคารในกรุงโมกาดิชู เมืองหลวงของประเทศโซมาเลีย ปัจจุบันถูกใช้เป็นบ้านพัก ทำเนียบ และสถานที่ทำงานหลักของประธานาธิบดีโซมาเลีย
วอลเลย์บอลชายทีมชาติศรีลังกา
วอลเลย์บอลชายทีมชาติศรีลังกา (; ) และเป็นส่วนหนึ่งในการแข่งขันวอลเลย์บอลระดับนานาชาติรวมถึงนัดกระชับมิตร ปัจจุบันอยู่อันดับที่ 68 ของโลก
เปรมินทร์ ทับแก้ว
เปรมินทร์ ทับแก้ว (ชื่อเล่น: เปมี่, เดิม เหมียว) เป็นนักแสดงชาวไทย หนึ่งในผู้เข้าประกวดมิสไทยแลนด์เวิลด์ 2556 ผ่านถึง 20 คนสุดท้าย ได้รับคัดเลือกให้ประกวดมิสไชนิสอินเตอร์เนชั่นแนล 2014 ที่ประเทศฮ่องกง มีชื่อจีนในการประกวดว่า หลิน เพ่ย หมิ่น ต่อมามีผลงานซิทคอมเรื่อง นัดกับนัด รับบทเป็น ครูต่าย และบท ริบบิ้น จากละครสงครามนางงาม
แบมเคยศึกษาที่สถาบันการบินพลเรือน AVM11
พรรคเอกภาพดยัก
พรรคเอกภาพดยัก (Dayak Unity Party ภาษาอินโดนีเซีย: Partai Persatuan Dayak, PPD) เป็นพรรคการเมืองในอินโดนีเซียซึ่งเป็นตัวแทนของชาวดยัก เป็นพรรคการเมืองไม่กี่พรรคที่ก่อตั้งในเวลาเดียวกันที่เน้นชนกลุ่มน้อย โอวาอัง โอราย หนึ่งในผู้ก่อตั้งพรรคเป็นหนึ่งในรัฐบาลชุดแรกของกาลิมันตันตะวันออก และเป็นหัวหน้าพรรคด้วย
เมื่อ 30ตุลาคม พ.ศ. 2488 สมาคมกิจกรรมดยักได้จดทะเบียนในปูตุสซีเบา ผู้ก่อตั้งหลายคนมีอาชีพเป็นครู ผู้นำพรรคคือ เอฟ ซี ปาลาอุนโซกา มีอาชีพเป็นครูเช่นกัน อีก 1 ปีต่อมา พรรคได้พัฒนาเป็นพรรคเอกภาพดยัก ในเดือนตุลาคม พ.ศ. 2489 องค์กรบริหารเนเธอร์แลนด์อีสต์อินดีสได้เลือกสมาชิกนี้ 7 คน เข้าร่วมในสภากาลิมันตันตะวันตกซึ่งมีสมาชิกทั้งหมด 40 คน และครึ่งหนึ่งของคณะกรรมการบริหารกาลิมันตันตะวันตกมาจากพรรคเอกภาพดยัก
ในการเลือกตั้งสมาชิกสภาเมื่อ พ.ศ. 2498 พรรคเอกภาพดยักได้คะแนน 0.4% และได้ 1 ที่นั่งจากกาลิมันตันตะวันตก การเลือกตั้งระดับจังหวัดในปีเดียวกันพรรคนี้ได้ 9 ที่นั่ง
ใน พ.ศ. 2502 ซูการ์โนได้ประกาศคว่ำบาตรพรรคการเมืองที่เกี่ยวกับชนกลุ่มน้อย พรรคเอกภาพดยักได้สลายตัวไป หลังถูกคว่ำบาตร โอรายเข้าร่วมกับพรรคอินโดนีเซียหรือปาร์ตินโด สมาชิกอื่นๆของพรรคเข้าเป็นสมาชิกพรรคคาทอลิก
พรรคประชาธิปไตยคริสเตียน (อินโดนีเซีย)
พรรคประชาธิปไตยคริสเตียน (The Christian Democratic Party ภาษาอินโดนีเซีย: Partai Kristen Demokrat, PKD)เป็นพรรคการเมืองที่เน้นประชาธิปไตยและศาสนาคริสต์ในอินโดนีเซีย ก่อตั้งเมื่อ พ.ศ.2548 ผู้ก่อตั้งพรรคคือซอนนี วุยซัน และเป็นเลขาธิการทั่วไปของพรรค หัวหน้าพรรคคือ ทอมมี ซิโฮตัว เคยเป็นนักกฏหมายมาก่อน
พรรคคริสเตียนอินโดนีเซีย
พรรคคริสเตียนอินโดนีเซีย หรือปาร์กินโด (Indonesian Christian Party; ภาษาอินโดนีเซีย: Partai Kristen Indonesia; Parkindo) เป็นพรรคการเมืองในอินโดนีเซียระหว่าง พ.ศ. 2493 – 2516 เป็นพรรคที่ได้รับการสนับสนุนจากชาวคริสต์นิกายโปรเตสแตนต์ในอินโดนีเซีย พรรคนี้เป็นพรรคที่มีอิทธิพล แม้ว่าจะมีผู้นับถือนิกายนี้จำนวนน้อยในอินโดนีเซีย เนื่องจากมีชาวคริสต์โปรแตสแตนต์เป็นเจ้าหน้าที่รัฐ ทหาร และทำงานทางด้านการศึกษาเป็นจำนวนมาก และหัวหน้าพรรคคือโยฮานเนส เลยเมนาได้เข้าร่วมในคณะรัฐมนตรีหลายครั้ง ในการเลือกตั้ง พ.ศ. 2498 พรรคนี้ได้คะแนน 2.6% และได้ 8 ที่นั่งในสภาผู้แทนราษฎร อย่างไรก็ตาม ในการเลือกตั้ง พ.ศ. 2514 พรรคนี้ได้คะแนนเพียง 1.34% หลังจากนั้นได้รวมเข้ากับพรรคประชาธิปไตยอินโดนีเซีย
พรรคอาเจะฮ์
พรรคอาเจะฮ์ () เป็นพรรคการเมืองท้องถิ่นในอินโดนีเซีย เข้าร่วมการเลือกตั้งครั้งแรกใน พ.ศ. 2552 ในจังหวัดอาเจะฮ์ 
เดิมเป็นที่รู้จักในชื่อพรรคขบวนการอาเจะฮ์เสรี ซึ่งเป็นชื่อของขบวนการที่เคยเรียกร้องเอกราชในอาเจะฮ์ ผู้นำส่วนใหญ่เป็นสมาชิกระดับผู้ใหญ่ ในขบวนการดังกล่าว หัวหน้าพรรคเป็นอดีตผู้บัญชาการทหารของอาเจะฮ์เสรีด้วย ในระหว่างเข้าร่วมการเลือกตั้ง ที่ทำการของพรรคถูกวางระเบิด และมีสมาชิกพรรคถูกยิง พรรคนี้ได้รับเลือกตั้ง 33 ที่นั่งจากทั้งหมด 69 ที่นั่งในสภาของอาเจะฮ์
ผู้ชาย ความหมาย ความรัก
ผู้ชาย ความหมาย ความรัก () เป็นภาพยนตร์แนวโรแมนติก/ดราม่า/แฟนตาซี กำกับและเขียนบทโดยเทอร์เรนซ์ แมลิค นำแสดงโดยคริสเตียน เบล, เคต แบลนเชตต์ และนาตาลี พอร์ตแมน โดยชื่อของภาพยนตร์มาจากไพ่ใบหนึ่งในสำรับไพ่ทาโรต์ ที่มีความหมายถึงความก้าวหน้าอย่างช้า ๆ
ตัวอย่างแรกของภาพยนตร์เผยแพร่ในเดือนธันวาคม ค.ศ. 2014 "ผู้ชาย ความหมาย ความรัก" ออกฉายครั้งแรกที่งานเทศกาลภาพยนตร์นานาชาติเบอร์ลินครั้งที่ 65
ริคตกเป็นทาสของสังคมฮอลลีวูด เขาเสพติดความสุขและความสำเร็จในชีวิต แต่ในขณะเดียวกันก็รู้สึกสิ้นหวังและว่างเปล่า ในโลกที่เต็มไปด้วยสิ่งลวงตา ริคกลับพยายามมองหาความเป็นจริงระหว่างวันที่ 14-20 เมษายน ค.ศ. 2016 "ผู้ชาย ความหมาย ความรัก" ทำรายได้ในประเทศไทย 300,000 บาท
วอลเลย์บอลชายชิงแชมป์ยูโรเปียนลีก 2014
วอลเลย์บอลชายชิงแชมป์ยูโรเปียนลีก 2014 () เป็นครั้งที่ 11 ของการแข่งขัน การแข่งขันจะจัดเป็นประจำทุกปี โดยมี 10 ประเทศเข้าร่วมแข่งขัน
มอนเตเนโกรชนะกรีซด้วยคะแนน 5-1 ในรอบสุดท้าย
วอลเลย์บอลชายทีมชาติมาซิโดเนีย
วอลเลย์บอลชายทีมชาติมาซิโดเนีย () เป็นทีมชาติวอลเลย์บอลของสาธารณรัฐมาซิโดเนีย และเป็นส่วนหนึ่งในการแข่งขันวอลเลย์บอลนานาชาติ
พระเจ้ากึมวา
พระเจ้ากึมวา (48 ปีก่อนคริสตกาล-7 ปีก่อนคริสตกาล) เป็นกษัตริย์ลำดับที่สองของอาณาจักรพูยอ ได้ครองราชย์ต่อจากพระเจ้าแฮบูรู ผู้เป็นพระราชบิดาหลังสิ้นพระชนม์ ทรงมีพระราชโอรสบุตรชายสองพระองค์จากพระอัครมเหสีของพระองค์คือพระเจ้าแทโซ และเจ้ายองโพ ต่อมาพระเจ้ากึมวาพบกับยูฮวา ธิดาของเทพฮาบกซึ่งได้ถูกบิดาขับไล่ หลังจากนั้นทรงรับนางยูฮวาเข้ามาเป็นพระสนมของพระองค์ และต่อมายูฮวาท้องโดยได้รับแสงไฟจากดวงอาทิตย์และคลอดลูกออกมาเป็นไข่ พระเจ้ากึมวาได้พยายามทำลายไข่ใบนี้ อีกทั้งยังพยายามนำไข่ไปทิ้งในป่าเพื่อเป็นอาหารของสัตว์แต่ก็ไม่สำเร็จ จึงคืนไข่ให้สนมยูฮวา ต่อมาเปลือกไข่ได้ฝักออกมาเป็นเด็กผู้ชาย พระสนมยูฮวาจึงได้ขนานนามเด็กคนนี้ว่า จูมง ซึ่งในภาษาพูยอโบราณแปลว่า นักแม่นธนู
พระเจ้ากึมวาได้โปรดปรานองค์ชายจูมง ทำให้บรรดาโอรสของกษัตริย์กึมฮวาพากันอิจฉา ท้ายที่สุดจูมงถูกบังคับให้ออกจากพูยอ ต่อมาจูมงได้กลายเป็นกษัตริย์องค์แรกของโกคุรยอ มีพระนามว่า พระเจ้าดงเมียงซอง และได้รวบรวม 6 ชนเผ่าแห่งจงกรมบนเข้าสู่อาณาจักรโคกูรยอ ต่อมาหลังจากพระสนมยูฮวาตาย พระเจ้ากึมวาได้จัดงานศพให้นางเทียบเท่ากับพระอัครมเหสีและเป็นพระมารดาแห่งโกคุรยอ พระเจ้าดงเมียงซองได้ส่งของขวัญไปยังอาณาจักรพูยอเพื่อเป็นการแสดงกตัญญูที่พระเจ้ากึมวาดูแลพระสนมยูฮวามาตลอดและเพื่อเป็นการสร้างความสัมพันธ์ที่ดีต่ออาณษจักรทั้งสองฝ่าย
หลังจากพระเจ้ากึมวาได้สิ้นพระชมน์ เมื่อ 7 ปีก่อนคริสตกาล องค์ชายแทโซ พระราชโอรสองค์โตของพระองค์ได้ขึ้นครองราชย์เป็นพระเจ้าแทโซ
การต่อต้านอเมริกา
การต่อต้านอเมริกา () เป็นการคัดค้านหรือเป็นปรปักษ์ต่อนโยบาย วัฒนธรรม สังคม เศรษฐกิจ นโยบายต่างประเทศ บทบาทระหว่างประเทศหรือบทบาทอภิมหาอำนาจของสหรัฐอเมริกา ภาพลักษณ์เชิงลบร่วมสมัยสามัญของอเมริกันมีการยืนยันว่าชาวอเมริกันก้าวร้าว ยโส ขาดความรู้ น้ำหนักเกิน แต่งกายไม่เรียบร้อย นิยมวัตถุ หมกมุ่นกับการหาเงิน ยึดมั่นคุณธรรมตามแบบ (moralistic) เกิน และโดยทั่วไปน่ารังเกียจ (obnoxious)
นักรัฐศาสตร์ เบรนดอน โอคอนเนอร์แห่งศูนย์สหรัฐศึกษา (United States Studies Centre) แนะว่าการต่อต้านอเมริกาไม่อาจแยกเป็นปรากฏการณ์ต้องกัน และคำดังกล่าวกำเนิดเป็นองค์ประกอบหยาบ ๆ ของภาพพจน์ อคติและการวิจารณ์ต่อชาวอเมริกันหรือสหรัฐอเมริกา แล้ววิวัฒนาเป็นการวิจารณ์ที่ยึดการเมืองมากขึ้น นักวิชาการชาวฝรั่งเศส มารี-ฟร็อง ตัวเน (Marie-France Toinet) กล่าวว่า การใช้คำนี้ "มีเหตุผลชอบเต็มที่เฉพาะเมื่อสื่อความการคัดค้านอย่างเป็นระบบ เป็นปฏิกิริยาภูมิแพ้แบบหนึ่ง ต่ออเมริกาโดยรวม"
วอลเลย์บอลชายทีมชาติสโลวีเนีย
วอลเลย์บอลชายทีมชาติสโลวีเนีย () เป็นตัวแทนของประเทศสโลวีเนียทีมนี้ได้รับการบริหารโดยสหพันธ์วอลเลย์บอลสโลวีเนีย และเป็นส่วนหนึ่งในการแข่งขันวอลเลย์บอลระดับนานาชาติ
ไทยแลนด์ก็อตทาเลนต์ ซีซั่นที่ 5
ไทยแลนด์ก็อตทาเลนต์ ซีซัน 5 () เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้ และเป็นฤดูกาลที่ 5 ของประเทศไทยหลังได้การตอบรับอย่างดีในสี่ฤดูกาล และซีซั่นนี้เป็นครั้งแรกที่นำปุ่มบัซเซอร์สีทอง หรือ Golden Buzzer ซึ่งกรรมการจะมีสิทธิกดได้เพียงคนละ 1 ครั้งเท่านั้น เพื่อที่จะเป็นทางลัดส่งการแสดงที่ชื่นชอบและประทับใจเข้าสู่รอบ Semi-Final ทันทีซีซั่นนี้เป็นซีซั่นแรก ที่มีการนำกฎ Golden buzzer มาใช้ โดยคนแรกที่ใช้สิทธิ์นี้คือพัชรศรี เบญจมาศ ได้กดให้กับ เพชรจรัสแสง ในรอบออดิชั่นตอนที่ 1 คนที่ 2 คือนิติพงษ์ ห่อนาค
ได้กดให้กับพรรษยา เขียวเปลื้อง (พีช) ในรอบออกชิดั่นตอนที่ 5 ส่วนพรชิตา ณ สงขลา กับ ชลาทิศ ตันติวุฒิ ไม่ได้ใช่สิทธิ์ในการกดปุ่มบัซเซอร์สีทอง
รวมเงินรางวัลมูลค่าทั้งสิ้น 12,000,000 บาท
การแข่งขันมีขึ้นทั้งหมด 5 สัปดาห์ โดยมีทีมที่เข้าสู่รอบ Semi-Finals มาทั้งหมด 30 ทีม โดยได้รีบสิทธิ์ปุ่ม Gold Buzzer 2 ทีม ได้แก่ ทีมเพชรจรัสแสง (โดย พัชรศรี เบญจมาศ) และ พีช พรรษยา (โดย นิติพงษ์ ห่อนาค) และการคัดเลือกจากคณะกรรมการแบบปกติอีก 28 ทีม โดยแข่งขันสัปดาห์ละ 6 ทีม เพื่อคัดเลือกทีมที่เข้ารอบ Final 10 ทีม โดยการขับเลือกจากผู้ที่มีผลโหวตสูงสุดในแต่ละสัปดาห์จะเข้าสู่รอบ Final ทันที ส่วนทีมที่มีผลโหวตรองลงมาอันดับ 2 และ 3 จะต้องถูกคณะกรรมการคัดเลือกให้มีเสียงเป็น 3 ใน 4 หรือ เอกฉันท์ จึงจะผ่านเข้าสู่รอบ Final หากผลคะแนนของคณะกรรมการเสมอออกมาเป็น 2 ต่อ 2 จะต้องใช้คะแนนโหวตจากทางบ้าน ทีมใดที่ได้คะแนนโหวตเป็นอันดับที่ 2 จะได้เข้าสู่รอบ Final
ไทยแลนด์ก็อตทาเลนต์เฉพาะในวันอาทิตย์ที่ 16 สิงหาคม 2558 นี้ เลื่อนเวลาออกอากาศไปเป็น 13.00 - 14.30 น. เนื่องจากมีการถ่ายทอดสดโทรทัศน์รวมการเฉพาะกิจแห่งประเทศไทยเนื่องในกิจกรรม Bike For MOM ปั่นเพื่อแม่ 
รอบชิงชนะเลิศเป็นการถ่ายทอดสดการแข่งขันของ 10 การแสดงสุดท้ายโดยจะไม่มีการกดปุ่มบัสเซอร์สีแดง และจะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2, 3 และ 4 โดยจะเปิดโหวตแบบปกติและยาวไปจนถึงเวลา 20:00 น. และจะถ่ายทอดสดประกาศผลผู้ชนะในเวลา 20:00 - 20:15 น. ของวันนั้นเลย ใช้ระบบ 1 เบอร์ ต่อ 1 โหวต
หลวงปู่ทวดวัดพระสิงห์
เริ่มต้นขึ้นเมื่อ พระอาจารย์ทิม ธรรมธโร วัดช้างให้ ได้นำพระเครื่อง พระบูชาและกระดาษพระคาถาฯมามอบให้วัดพระสิงห์ ในปีพ.ศ. 2506 ซึ่งในขณะนั้นตรงกับสมัยที่ พระธรรมราชานุวัตร (พระอุบาลีคุณูปมาจารย์) เป็นเจ้าอาวาส และในปีนั้นเองทางวัดก็ได้นำวัตถุมงคลเหล่านี้ ออกมาให้ประชาชนได้บูชา และเริ่มเป็นที่รู้จักของผู้คนท้องถิ่นตั้งแต่นั้นเป็นต้นมา จนมาถึงในปี พ.ศ. 2516 เมื่อพระธรรมราขานุวัตร ได้ถึงแก่มรณภาพ เมื่อเสร็จสิ้นงานพระราชทานเพลิงศพในปีพ.ศ 2517 ทางวัดจึงได้รวบรวมวัตถุมงคลทั้งหมด เข้าไปเก็บรักษาไว้ใน กุฎิตึกการรถไฟ
วัตถุมงคลหลวงปู่ทวดวัดพระสิงห์ ถือว่าได้มีพิธีปลุกเสกด้วยกันทั้งหมดสองครั้ง
โดยครั้งแรก พระอาจารย์ทิม ได้ทำพิธีปลุกเสกที่วัดช้างให้ ก่อนจะนำมามอบให้กับวัดพระสิงห์ ในพ.ศ. 2506
ครั้งที่สอง ได้กระทำการปลุกเสกพร้อมกับพิธีพุทธาพิเษก พระกริ่งนเรศวรเมืองงาย ในปีพ.ศ. 2512 ณ. วัดพระสิงห์ ซึ่งในครั้งนั้น พระอาจารย์ทิม ได้เดินทางมาร่วมพิธีด้วย โดยพิธีจัดให้มีขึ้นในวันที่ 15 มกราคม ปีพ.ศ.2512 ณ วัดพระสิงห์วรมหาวิหาร จังหวัดเชียงใหม่ โดยมี พระบาทสมเด็จพระเจ้าอยู่หัว ทรงเสด็จมาเป็นประธานในพิธี พร้อมด้วยพระสงฆ์เกจิอาจารย์ชื่อดังมากมายมาร่วมพิธีปลุกเสก เช่นเดียวกัน
สำหรับพิธีพุทธาพิเษกในครั้งนี้ มีพระอาจารย์ไสว สุมโน วัดราชนัดดารามวรวิหาร กรุงเทพฯ ได้เป็นประธานฝ่ายสงฆ์
หนังสือปฐมบทหลวงปู่ทวดวัดพระสิงห์ ปีพ.ศ. 2556
ประวัติและอภินิหารหลวงปู่ทวดเหยียบน้ำทะเลจืด ปีพ.ศ. 2508
ทุ่งลุยลาย
ทุ่งลุยลาย ภาพยนตร์ไทย ภาคต่อของ ชุมแพ ออกฉายครั้งแรกเมื่อปี 2521 จากการกำกับของ วิสันต์ สันติสุชา ซึ่งเข้ามากำกับแทน จรัล พรหมรังสี ผู้กำกับจากภาคแรกนำแสดงโดย สมบัติ เมทะนี นาท ภูวนัย ปิยะมาศ โมนยะกุล และ วิทยา สุขดำรงค์
เรื่องราวของ นายอำเภอเพิก (สมบัติ) ที่จับมือกับ ผู้กองไชโย (นาท) อีกครั้งในการปราบปรามอิทธิพลเถื่อนและธุรกิจผิดกฎหมายของ ดร.ประเทศ (วิทยา) เจ้าพ่อแห่งทุ่งลุยลายผู้เป็นเพื่อนรักของ จ่าถม นิยมไถ (เกชา) ตัวร้ายจากภาคแรกโดย ดร.ประเทศ ได้อดีตลูกสมุนของจ่าถมที่นำโดย เหลา (พิภพ) มาร่วมงานแถม ดร.ประเทศ ยังเป็นคู่หมั้นของ หมวดแววดาว (ปิยะมาศ) คนรักของนายอำเภอเพิก
ยฺเหวียนเซียว
ยฺเหวียนเซียว (), ทังยฺเหวียน () หรือ ขนมบัวลอยจีน เป็นขนมหวานที่มีถิ่นกำเนิดในประเทศจีน ทำจากแป้งข้าวเหนียวผสมกับน้ำแล้วนำไปปั้นเป็นลูกกลม ๆ จากนั้นนำไปต้มแล้วเสิร์ฟในน้ำร้อน น้ำร้อนที่นิยมรับประทานได้แก่ น้ำขิง ลูกยฺเหวียนเซียวมีหลายขนาดซึ่งขึ้นอยู่กับผู้รับประทาน อาจสอดไส้หรือไม่สอดไส้ก็ได้ ไส้ที่นิยมรับประทานได้แก่ ไส้งาดำ ยฺเหวียนเซียวเป็นขนมที่นิยมรับประทานในช่วงเทศกาลโคมไฟ หรือเทศกาลอื่น ๆ เช่น งานแต่งงาน ในประเทศไทย ยฺเหวียนเซียวที่สอดไส้งาดำในน้ำขิง มักเรียกว่า "ขนมบัวลอยน้ำขิง"
เจเจซีซี
เจเจซีซี () เป็นวงบอยแบนด์สัญชาติเกาหลีใต้ มีสมาชิกเกาหลี 4 คน และสมาชิกชาวจีน 1 คน อี.โค, ปริ้น มาร์ค, เอ็ดดี้, ซิมบา, ซาน-ชอง เปิดตัวมิวสิควิดีโอเพลงแรก At First
วอลเลย์บอลชายยูโรเปียนลีก 2004
วอลเลย์บอลชายยูโรเปียนลีก 2004 () เป็นครั้งที่ 1 ของการแข่งขัน การแข่งขันจะจัดเป็นประจำทุกปี ระหว่างวันที่ 21 พฤษภาคม – 11 กรกฎาคม ค.ศ. 2004 ที่เมืองโอปาวา, สาธารณรัฐเช็ก
สันนิบาติเยาวชนโซมาลี
สันนิบาติเยาวชนโซมาลี (, ) หรือรู้จักกันในฐานะ สโมสรเยาวชนโซมาลี เป็นพรรคการเมืองแรกของประเทศโซมาเลีย ซึ่งมีบทบาทสำคัญในช่วงเส้นทางสู่เอกราชของประเทศ ระหว่างปี 2493 ถึง 2503
พรรคประชาธิปไตยอินโดนีเซีย
พรรคประชาธิปไตยอินโดนีเซีย (The Indonesian Democratic Party; PDI) เป็นหนึ่งในพรรคการเมืองที่ได้รับการยอมรับจากรัฐบาลในยุคระเบียบใหม่ของอินโดนีเซีย
พรรคการเมืองที่เข้าร่วมในการเลือกตั้ง พ.ศ. 2514 มี 10 พรรคซึ่งซูฮาร์โตเห็นว่ามากเกินไปและต้องการลดให้เหลือเพียง 2-3 พรรค ทำให้พรรคการเมืองต่างๆต้องมารวมตัวกัน การเกิดขึ้นของพรรคประชาธิปไตยอินโดนีเซียเป็นการรวมตัวของพรรคการเมืองชาตินิยมและไม่นิยมอิสลาม 5 พรรคในสภาผู้แทนราษฎร ซึ่งเรียกว่ากลุ่มพัฒนาประชาธิปไตย ประกอบด้วยพรรคแห่งชาติอินโดนีเซีย สันนิบาตสนับสนุนอินโดนีเซียเอกราช พรรคมูร์บา พรรคคริสเตียนอินโดนีเซีย และพรรคคาทอลิก ต่อมาในวันที่ 10 มกราคม พ.ศ. 2516 ซึ่งเป็นวันที่ซูฮาร์โตเสนอให้ลดพรรคการเมือง ทั้งห้าพรรคจึงรวมเข้าด้วยกันเป็นพรรคประชาธิปไตยอินโดนีเซีย
พรรคแห่งชาติอินโดนีเซียซึ่งเป็นพรรคที่ใหญ่ที่สุดใน 5 พรรคที่เข้ามารวมและสืบทอดมาจากพรรคของซูการ์โนมีฐานเสียงในชวาตะวันออกและชวากลาง สันนิบาตสนับสนุนอินโดนีเซียเอกราชเป็นพรรคที่ต่อต้านพรรคคอมมิวนิสต์อินโดนีเซียอย่างรุนแรงในสมัยซูการ์โน ส่วนพรรคมูร์บาเป็นพรรคฝ่ายซ้าย แม้ว่าจะเป็นพรรคที่มีความหลากหลายมากกว่าพรรคสหพัฒนาการ แต่พรรคนี้ก็ได้เข้าร่วมในการเลือกตั้ง พ.ศ. 2520 แม้จะไม่สามารถแสดงความเป็นแนวร่วมที่มีเอกภาพได้
พรรคนี้เป็นอีกพรรคที่ได้รับการสนับสนุนจากรัฐนอกเหนือจากพรรคโกลคาร์ซึ่งเป็นพรรคข้าราชการ เนื่องจากอีกพรรคคือพรรคสหพัฒนาการซึ่งเป็นพรรคนิยมอิสลาม และซูฮาร์โตไม่ต้องการให้สังคมแยกเป็นสองฝ่ายคือกลุ่มข้าราชการและกลุ่มนิยมอิสลามจึงสนับสนุนพรรคประชาธิปไตยอินโดนีเซียเป็นพรรคที่สาม พรรคนี้เป็นพรรคที่เล็กที่สุดในสมัยของซูฮาร์โต พรรคนี้ได้สนับสนุนทายาทของซูการ์โน เมกาวตี ซูการ์โนปุตรีได้เป็นหัวหน้าพรรคนี้ใน พ.ศ.2536 แต่รัฐบาลไม่ยอมรับและต้องการให้บูดี ฮาร์โยโนเป็นหัวหน้าพรรคแทน แต่เมื่อเลือกหัวหน้าพรรคอีกครั้ง เมกาวตีก็ได้เป็นหัวหน้าพรรค ต่อมา ในเดือนมิถุนายน พ.ศ. 2539 สุรยาดีซึ่งมีรัฐบาลหนุนหลังได้รับเลือกเป็นหัวหน้าพรรค เมกาวตีไม่ยอมรัลผลการเลือกตั้งและถือว่าตนยังเป็นหัวหน้าพรรคที่ถูกต้อง และได้เกิดเหตุจลาจลขึ้น กลุ่มผู้สนับสนุนสุรยาดีได้บุกเข้าที่ทำการพรรคและถูกต่อต้านโดยผู้สนับสนุนเมกาวตี หลังจากเหตุจลาจล พรรคประชาธิปไตยอินโดนีเซียได้แยกเป็นสองส่วน คือกลุ่มของสุรยาดี และกลุ่มของเมกาวตี
หลังจากที่ซูฮาร์โตลงจากอำนาจใน พ.ศ. 2541 กลุ่มของเมกาวตีได้ประกาศจัดตั้งพรรคประชาธิปไตยอินโดนีเซีย-การต่อสู้ เพื่อให้ต่างจากพรรคประชาธิปไตยอินโดนีเซียที่รัฐบาลสนับสนุน
พรรคประชาธิปไตยอินโดนีเซียเข้าร่วมในการเลือกตั้ง พ.ศ. 2542 และได้ 2 ที่นั่ง แต่ปฏิเสธไม่ยอมรับผลการเลือกตั้ง พรรคนี้ไม่ผ่านเกณฑ์ขั้นต่ำในการเข้าร่วมการเลือกตั้ง พ.ศ. 2547 หลังจากที่ไม่สามารถรวมกับพรรคอื่นได้ พรรคนี้จึงเปลี่ยนชื่อเป็นพรรคแนวหน้าประชาธิปไตยอินโดนีเซีย
พรรคเสรีภาพ (อินโดนีเซีย)
พรรคเสรีภาพ (Freedom Party; ภาษาอินโดนีเซีย: Partai Merdeka) เป็นพรรคการเมืองในอินโดนีเซีย ก่อตั้งเมื่อ พ.ศ. 2545 โดยเป็นการรวมกลุ่มของนักธุรกิจเพื่อแก้ปัญหาความล้มเหลวของพรรคการเมืองใหม่ๆในอินโดนีเซียที่ก่อตั้งขึ้นหลังยุคระเบียบใหม่ ในการที่จะสร้างความเปลี่ยนแปลงในระบบการเมืองและต้องการเข้ามาแก้ปัญหาเศรษฐกิจของพลเมือง หลักการสำคัญ 3 ประการของพรรคคือ ชาติ การปกครองโดยประชาชนและเอกราช ในการเลือกตั้ง พ.ศ. 2547 พรรคนี้ได้คะแนน 0.7% และไม่ได้รับเลือก ในการเลือกตั้งพ.ศ. 2552 ได้คะแนน 0.11% และไม่ได้รับเลือกอีกเช่นกัน
นางกลางไฟ
นางกลางไฟ เป็นละครโทรทัศน์ไทยแนวเมโลดราม่า นำแสดงโดย นวพล วัฒนพานิช, จุฬาลักษณ์ จุฬานนท์ และนักแสดงชั้นนำอีกมากมาย เริ่มออกอากาศตอนแรกวันที่ 11 สิงหาคม พ.ศ. 2557–25 พฤศจิกายน พ.ศ. 2557 ออกอากาศทุกวันจันทร์-พุธ เวลา 19.00 - 20.00 น. ทางช่อง ทรูโฟร์ยู ผลิตโดย บริษัท นะหน้าทอง โปรดักชั่น จำกัด บทประพันธ์โดย ชลาลัย บทโทรทัศน์โดย เขียนขวัญ หัตถวิเศษถาวร และ อโนชา ศิลารัตน์ตระกูล กำกับการแสดงโดย ชานนท์ สมฤทธิ์
กีฬาวอลเลย์บอลในโอลิมปิกฤดูร้อน 2008
การแข่งขันวอลเลย์บอลในโอลิมปิกฤดูร้อน 2008 เป็นการแข่งขันกีฬาวอลเลย์บอลในร่มที่จะจัดขึ้นในการแข่งขันกีฬาโอลิมปิกฤดูร้อน 2008 ที่เมืองปักกิ่ง ประเทศจีน จะจัดขึ้นระหว่างวันที่ 9 – 24 สิงหาคม ค.ศ. 2008 โดยการแข่งขันวอลเลย์บอลในร่มทำการแข่งขันที่สนามกีฬาในร่มของเมืองหลวงและสนามกีฬาในร่มสถาบันเทคโนโลยีปักกิ่ง ส่วนวอลเลย์บอลชาดหายจัดที่สนามวอลเลย์บอลชายหาดของสวนสาธารณะเฉาหยาง จัดขึ้นระหว่างวันที่ 9 – 22 สิงหาคม ค.ศ. 2008
ประเภทการแข่งขันแบ่งออกเป็น 4 ประเภทดังนี้
นาโอยะ ซูงะ
นาโอยะ ซูงะ (; 17 พฤษภาคม ค.ศ. 1985 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดเจที ธันเดอร์
ในปี ค.ศ. 2012 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลในเอเชียนเกมส์ 2010
ชินยะ ยามาโซเอะ
ชินยะ ยามาโซเอะ (; 23 พฤษภาคม ค.ศ. 1987 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดพานาโซนิคแพนเธอร์ส
หลังจากจบการศึกษาจากโรงเรียนมัธยมเทคนิคโอะมุระ เขาต่อมหาวิทยาลัยที่มหาวิทยาลัยโอซะกะซังโย และทำหน้าที่เป็นหัวหน้าทีมในมหาวิทยาลัย และมีส่วนร่วมในการแข่งขันกีฬาวอลเลย์บอลมหาวิทยาลัยตะวันตกในปี ค.ศ. 2009 เขาได้รับรางวัลผู้เล่นทรงคุณค่า
เขากลายเป็นผู้เล่นที่สโมสรพานาโซนิคแพนเธอร์ส คาดหวังไว้ ในระหว่างนักศึกษามหาวิทยาลัย เขาได้เข้าร่วมกับสโมสรพานาโซนิคแพนเธอร์สในปี ค.ศ. 2010 หลังจบการศึกษา
ดาบมังกรฟัด
ดาบมังกรฟัด (; ) เป็นภาพยนตร์แอ็กชันอิงประวัติศาสตร์ เขียนบทและกำกับโดยแดเนียล ลี และนำแสดงโดยเฉินหลง ในภาพยนตร์เรื่องนี้ เฉินหลงได้รับบทเป็นฮัวอัน ซึ่งเป็นผู้บัญชาการกองกำลังป้องกันแห่งภูมิภาคตะวันตกในรัชสมัยราชวงศ์ฮั่น "ดาบมังกรฟัด"มีกำหนดเปิดตัวในระบบไอแมกซ์ 3 มิติ ในวันที่ 19 กุมภาพันธ์ ค.ศ. 2015 โดยจัดฉายวันแรกช่วงวันหยุดตรุษจีน
ฮัวอัน (รับบทโดยเฉินหลง) ซึ่งเป็นผู้บัญชาการกองกำลังป้องกันแห่งภูมิภาคตะวันตกแห่งราชวงศ์ฮั่น ได้ถูกโอบล้อมโดยกองกำลังชั่วและต้องกลายเป็นทาส ในทางกลับกัน แม่ทัพแห่งโรมันได้หนีไปยังประเทศจีนหลังจากที่ได้ช่วยเจ้าชาย สองวีรบุรุษได้พบกันที่ทะเลทรายฝั่งตะวันตกและได้สร้างวีรกรรมซึ่งเป็นที่กล่าวขานในเวลาต่อมาการถ่ายทำหลักของ"ดาบมังกรฟัด" เริ่มขึ้น ณ วันที่ 15 เมษายน ค.ศ. 2014 ที่เหิงเตี้ยนเวิลด์สตูดิโอ ประเทศจีน สำหรับในบางฉากการต่อสู้ ซึ่งนักแสดงและลูกทีมต่างพบอุปสรรคในการถ่ายทำ เนื่องด้วยความร้อน, เครื่องแต่งกายที่หนัก และการถ่ายทำที่กินเวลานานหลายชั่วโมง สองวันต่อมา ได้มีการแถลงข่าวถึงภาพยนตร์"ดาบมังกรฟัด" ขึ้นที่เทศกาลภาพยนตร์นานาชาติ ที่กรุงปักกิ่ง ซึ่งเฉินหลง ผู้เป็นนักแสดง และแดเนียล ลี ซึ่งเป็นผู้กำกับ ได้เข้าร่วมงานและประกาศว่าภาพยนตร์ชุดนี้จะได้รับการจัดฉายในระบบไอแมกซ์ 3 มิติ ณ วันที่ 19 กุมภาพันธ์ ค.ศ. 2015 ซึ่งเป็นวันขึ้นปีใหม่ของจีนทางจันทรคติ นอกเหนือจากจากถ่ายทำที่เหิงเตี้ยนเวิลด์สตูดิโอ ยังได้มีการย้ายไปยังตุนหวง และทะเลทรายโกบี
สำหรับบทแม่ทัพโรมัน ได้มีข่าวลือว่าเมล กิบสัน ซึ่งเป็นนักแสดงชาวออสเตรเลียจะเข้ามารับบทนี้ ในระหว่างการแถลงข่าว ทั้งเฉินหลงและแดเนียล ลี ต่างก็ไม่ได้ยืนยันการมีส่วนร่วมของกิบสัน โดยเฉินหลงได้แต่เพียงกล่าวว่า
"ดาบมังกรฟัด" มีงบประมาณในการถ่ายทำที่ 65 ล้านดอลลาร์สหรัฐ งบประมาณสำหรับภาพยนตร์เรื่องนี้เป็นการร่วมทุนโดยสปาร์เกิลโรลคัลเจอรัลมีเดีย, หัวยี่บราเธอร์มีเดียคอร์ปอเรชัน, เซี่ยงไฮ้ฟิล์มกรุ๊ป, โฮมมีเดียแอนด์เอนเตอร์เทนเมนต์ฟันด์, เทนเซ็นต์วิดีโอ และเป่ยจิงคัลเจอรัลแอสเซทไชนีสฟิล์มแอนด์เทเลวิชันฟันด์ มีพิธีลงนามสำหรับการเปิดตัวของเป่ยจิงคัลเจอรัลแอสเซทไชนีสฟิล์มแอนด์เทเลวิชันฟันด์ โดย"ดาบมังกรฟัด" ยังเป็นภาพยนตร์เรื่องแรกที่ได้รับการลงทุนจากกองทุนนี้ ส่วนการเผยแพร่นอกประเทศจีนของภาพยนตร์ชุดนี้จะได้รับการดำเนินการโดยโกลเดนเน็ตเวิร์กเอเชีย
ทางโกลเดนเน็ตเวิร์กเอเชียวางแผนประชาสัมพันธ์ภาพยนตร์เรื่องนี้ ด้วยการนำนักแสดงนำหลัก 6 คน ได้แก่ เฉินหลง จอห์น คูแซก เอเดรียน โบรดี้ ชเว ซีวอน หลิง เผิง มิลก้า หวัง เดินทางประชาสัมพันธ์ร่วมกับบริษัทที่ได้สิทธิ์จัดจำหน่ายในแต่ละประเทศ เช่น จีนแผ่นดินใหญ่ สิงคโปร์ ไทย
สำหรับ ประเทศไทย นักแสดงทั้งหก เดินทางถึงประเทศไทยระหว่างวันที่ 13-14 กุมภาพันธ์ ค.ศ. 2015 ภายใต้การจัดจำหน่ายของ โมโน ฟิล์ม โดยเดินทางพบสื่อต่างๆ เช่น รายการเรื่องเล่าเสาร์อาทิตย์ (วันที่ 14 กุมภาพันธ์ ค.ศ. 2015) โดยเฉินหลง กล่าวว่า หนังเรื่องนี้เน้นไปที่เรื่องของสันติภาพ เนื่องจากทุกวันนี้มีแต่สงครามฆ่าฟันกัน และได้ร้องเพลงจีนประกอบภาพยนตร์สดๆในรายการ 
ในวันเดียวกันนั้น ได้มีงานเปิดตัวกาล่า ที่ สยามพารากอน
ทีเด็ดลูกหนี้
ทีเด็ดลูกหนี้ เป็นรายการวาไรตี้แข่งเกมโชว์ปลดหนี้สุดมันส์ ที่จะนำเสนอเรื่องราวชีวิตลูกหนี้อันสุดแสนพิสดาร โดยเชิญผู้เชี่ยวชาญด้านต่างๆ ออกอากาศเทปแรกวันที่ 5 กุมภาพันธ์–30 กันยายน พ.ศ. 2558 ทุกวันพฤหัสบดี - ศุกร์ เวลา 17.45 - 18.30 น. และตั้งแต่วันที่ 3 สิงหาคม 2558 เพิ่มวันและเวลาใหม่มาเป็นวันจันทร์ - ศุกร์ เวลา 17.30 - 18.00 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท กันตนา เอฟโวลูชั่น จำกัด และ บริษัท มีคุณอนันต์ จำกัด (ในเครือกันตนา) ดำเนินรายการโดย เป๊ะ กนิษฐ์ สารสิน, แจ๊ส ชวนชื่น และ เจิน ณิชชาพัณณ์ ชุณหะวงศ์วสุ และทางสถานีได้ย้ายวัน-เวลาออกอากาศใหม่เป็นทุกวันจันทร์ - ศุกร์ เวลา 09.35 - 10.00 น. เริ่มวันที่ 1 ตุลาคม พ.ศ. 2558 เป็นต้นไป
ในแต่ละวัน รายการจะนำเสนอเรื่องราวชีวิตของลูกหนี้ที่แปลก พิสดาร น่าสนใจ โดยเชิญลูกหนี้ตัวจริงมาในรายการ พร้อมนำเสนอ VTR ละครจำลองเหตุการณ์ชีวิตลูกหนี้ ที่มีเนื้อหา เข้มข้น และสนุกสนาน ระหว่างนำเสนอ VTR มีการหยุดแวะ แซว วีรกรรมของลูกหนี้ จากผู้ร่วมรายการที่เป็นคณะกรรมการ 5 คน โดยมีทั้งนักวิชาการด้านเศรษฐศาสตร์ ผู้เชี่ยวชาญในด้านต่างๆ รวมทั้งดารานักแสดงที่มีฝีปากกล้า หลังจากนำเสนอละครชีวิตลูกหนี้จบ 1 เคส กรรมการทั้ง 5 คน จะต้องเลือกว่าจะให้ลูกหนี้คนนั้นผ่านเข้ารอบหรือไม่ โดยลูกหนี้จะเข้ารอบก็ต่อเมื่อ กรรมการทั้ง 5 คนให่ผ่านหรือเลือกกรรมการคนใดคนหนึ่งที่ให้ผ่าน (ในกรณีที่ให้ผ่านไม่ครบ 5 คน)
และในช่วงสุดท้ายของทุกๆ 4 เทป พิธีกรจะสรุปลูกหนี้ที่เข้ารอบ ซึ่งเกมในรอบต่อไปเป็นเกม “ลุ้นล้างหนี้” ลูกหนี้ที่เข้ารอบจะต้องปาลูกดอกแข่งกัน เพื่อให้ได้ตั๋วผ่านเข้าสู่เกมล้างหนี้รอบสุดท้าย เพียงคนเดียว ซึ่งผู้ชมจะได้ลุ้นกันว่าลูกหนี้จะสามารถล้างหนี้ของตัวเองได้สำเร็จหรือไม่ จากนั้นพิธีกรสรุปหนี้ที่ลูกหนี้สามารถล้างได้ในวันนี้
ลูกหนี้ที่เข้ารอบจะต้องมาแข่งขันกันเปิดตู้เซฟ โดยพิธีกรจะบอกเลขรหัสผ่านให้ ลูกหนี้จะต้องเปิดเซฟให้ได้เร็วที่สุด ใครเปิดได้ก่อน ก็จะได้ผ่านเข้าสู่รอบสุดท้ายในเกมเกมนาฬิกาเงิน
เป็นเกมคิดเลขคณิตศาสตร์ บวกลบเลข ซึ่งมีระดับตั้งแต่ หลักหน่วย หลักสิบ และหลักร้อย โดยความยากง่ายจะขึ้นอยู่กับจำนวนเงินที่ต้องปลดหนี้ และต้องอยู่ในจำนวนเงินไม่เกิน 100,000 บาท โดยจะมี 5 ข้อ แต่ละข้อมีเวลาตอบ 5 วินาที หากใช้เวลาคิดเกิน 5 วินาที เปอร์เซ็นจำนวนเงินที่ต้องการปลดหนี้จาก 100% จะค่อยๆลดลงจนกว่าจะสามารถตอบโจทย์ข้อนั้นๆได้ และผ่านไปสู่ข้อต่อไปจนครบ 5 ข้อ เหลือเปอร์เซ็นบนหน้าจอเท่าไหร่ ก็จะเอาไปคิดเป็นจำนวนเงินหนี้ที่ลูกหนี้สามารถล้างได้สำเร็จ
ต่อมา ทางรายการได้เปลี่ยนเกมเป็นเกม "ลุ้นล้างหนี้" ซึ่งมีกติกาดังนี้
ลูกหนี้จะต้องปาลูกดอกคนละ 1 ลูก ซึ่งในเป้าแต่ละช่องจะมีคะแนนแตกต่างกันไป (ซึ่งจะทำการสุ่มก่อนปา ซึ่งคะแนนในแต่ละช่องจะไม่เกี่ยวข้องกับคะแนนเกมลูกดอกตามปกติ) ซึ่งลูกหนี้ที่กรรมการทั้ง 5 คนให้ผ่านจะได้คะแนนโบนัส 30 คะแนนรวมกับคะแนนที่ปาได้ ลูกหนี้คนไหนที่ปาลูกดอกได้คะแนนมากที่สุด พิธีกรจะให้ข้อเสนอลูกหนี้ท่านนั้นเป็นเงินล้างหนี้ 30,000 บาท หรือลูกหนี้ท่านนั้นจะสามารถเลือกปาลูกดอกอีก 1 ลูก ซึ่งก่อนปา เป้าแต่ละช่องจะมีเงินล้างหนี้แตกต่างกันไป ตั้งแต่ 10,000 บาท จนถึง 100,000 บาท (ซึ่งจะทำการสุ่มใหม่ก่อนปา) ลูกหนี้ปาลูกดอกลงช่องไหน ก็จะเอาไปคิดเป็นจำนวนเงินหนี้ที่ลูกหนี้สามารถล้างได้สำเร็จ
ข่าวประชาสัมพันธ์ประจำสัปดาห์ รายการ ทีเด็ดลูกหนี้
ลาบเลือด (ภาพยนตร์ไทย)
ลาบเลือด ภาพยนตร์ไทย จากการกำกับของ พร ไพโรจน์ ออกฉายครั้งแรกเมื่อปี 2522 นำแสดงโดย สมบัติ เมทะนี ไพโรจน์ ใจสิงห์ มานพ อัศวเทพ มยุรา ธนะบุตร และ ดวงใจ หทัยกาญจน์
เรื่องราวของสองเพื่อนรักอดีตทหารผ่านศึกอย่าง สุกร หรือ หมู (สมบัติ) นักเลงคุมบ่อนผู้ชอบกินลาบเลือดและ บักหำ (ไพโรจน์) ที่ถูกเพื่อนรักอีกคนอย่าง เสี่ยวอุดร (มานพ) ขอร้องให้ไปช่วยพาตัว บัว (ดวงใจ) และ บอน (มยุรา) น้องสาวของเสี่ยวอุดรออกจากไร่กัญชาของ เสี่ยเล้ง (สุวิน)
เอเอฟซีแชมเปียนส์ลีก 2015 รอบคัดเลือกเพลย์ออฟ
รอบคัดเลือกเพลย์ออฟของรายการเอเอฟซีแชมเปียนส์ลีก 2015 จะทำการแข่งขันทั้งสิ้น 3 รอบระหว่างวันที่ 4 - 17 กุมภาพันธ์ 2015 สโมสรฟุตบอลที่มาจากสมาคมฟุตบอลที่มีคะแนนสูงจะมีโอกาสได้เล่นในรอบถัดไป การแข่งขันรอบคัดเลือกเพลย์ออฟนี้เป็นการแข่งขันเพียงหนึ่งนัด โดยสโมสรที่มีคะแนนประเมินสูงจะได้รับสิทธิ์เป็นเจ้าบ้าน ในการแข่งขันหากเสมอภายใน 90 นาที ให้มีการต่อเวลาพิเศษและจุดโทษตามลำดับเพื่อหาผู้ชนะในการแข่งขัน ผู้ชนะเลิศในรอบคัดเลือกเพลย์ออฟรอบ 3 จะได้สิทธิ์เข้าร่วมการแข่งขันเอเอฟซีแชมเปียนส์ลีก 2015 รอบแบ่งกลุ่มต่อไปร่วมกับอีก 24 สโมสรที่ได้สิทธิ์เข้ารอบแบ่งกลุ่มโดยอัตโนมัติ หากสโมสรที่ตกรอบคัดเลือกเพลย์ออฟมาจากสมาคมฟุตบอลที่ได้สิทธิ์เพียงรอบคัดเลือกเพลย์ออฟจะได้สิทธิ์เข้าเล่นในรายการเอเอฟซีคัพ 2015 โดยในรอบนี้มีสโมสรเข้าร่วมทั้งสิ้น 25 สโมสร (11 สโมสรจากโซนเอเชียตะวันตกและ 14 สโมสรจากโซนเอเชียตะวันออก).
สโมสรที่เข้าร่วมทั้งสิ้น 25 สโมสร (11 สโมสรจากโซนเอเชียตะวันตก, 14 สโมสรจากโซนเอเชียตะวันออก) ที่ได้ผ่านเข้าสู่รอบคัดเลือกเพลย์ออฟ:
ตารางการแข่งขันประจำการแข่งขันมีดังต่อไปนี้.
ผู้ชนะเพลย์ออฟคู่ที่ 1 จะได้ผ่านเข้าไปเล่น กลุ่ม D.
ผู้ชนะเพลย์ออฟคู่ที่ 2จะได้ผ่านเข้าไปเล่น กลุ่ม B.
บุนยอดกอร์ ได้ผ่านเข้าไปเล่น กลุ่ม A.
ผู้ชนะเพลย์ออฟคู่ที่ 4 จะได้ผ่านเข้าไปเล่น กลุ่ม C.
เอฟซี โซล ได้ผ่านเข้าไปเล่น กลุ่ม H.
คะชิวะ เรย์โซล ได้ผ่านเข้าไปเล่น กลุ่ม E.
กว่างโจว อาร์แอนด์เอฟ ได้ผ่านเข้าไปเล่น กลุ่ม F.
ปักกิ่ง กั๋วอัน ได้ผ่านเข้าไปเล่น กลุ่ม G.
!colspan=3|โซนเอเชียตะวันออก
!colspan=3|โซนเอเชียตะวันตก
!colspan=3|โซนเอเชียตะวันออก
!colspan=3|โซนเอเชียตะวันตก
!colspan=3|โซนเอเชียตะวันออก
กรันตอร์เรซานเตียโก
กรันตอร์เรซานเตียโก () หรือที่รู้จักในชื่อก่อนหน้านี้คือ ตอร์เรกรันโกสตาเนรา () คือตึกระฟ้าสูง 64 ชั้น ในกรุงซานเตียโก ประเทศชิลี อาคารที่สูงที่สุดในลาตินอเมริกา และอาคารที่สูงเป็นอันดับสองในซีกโลกใต้ รองจากตึกคิววันของออสเตรเลีย
กรันตอร์เรซานเตียโกเป็นส่วนหนึ่งของศูนย์สรรพกิจโกสตาเนรา ซึ่งรวมห้างสรรพสินค้าที่ใหญ่ที่สุดในลาตินอเมริกา โรงแรม 2 แห่ง และอาคารสำนักงานเพิ่มเติม 2 หลัง อาคารแห่งนี้มีความสูง 300 เมตร (980 ฟุต) และมึจำนวนชั้น 64 ชั้น ชั้นใต้ดินอีก 6 ชั้น ความสูงต่อชั้น 4.1 เมตร (13 ฟุต) รวมพื้นที่ 107.125 ตารางเมตร
เมอร์คิวรีซิตีทาวเวอร์
เมอร์คิวรี่ ซิตี ทาวเวอร์ (, ) คือ ตึกระฟ้าสูง 75 ชั้นในกรุงมอสโก ประเทศรัสเซีย ตั้งอยู่ในศูนย์ธุรกิจนานาชาติของมอสโก การก่อสร้างเริ่มใน ค.ศ. 2009 ตัวอาคารมีความสูง 33.8 เมตร (1,112 ฟุต) เมือวันที่ 1 พฤศจิกายน ค.ศ. 2012 ซึ่งมีความสูงกว่าตึกเดอะชาร์ดในกรุงลอนดอน และกลายเป็นอาคารที่สูงที่สุดในยุโรป
ในเดือนพฤษภาคม ค.ศ. 2011 นักพัฒนาประกาศว่าเมอร์คิวรี่ ซิตี ทาวเวอร์มีความสูงไปถึง 230 เมตร (750 ฟุต) ด้วยครึ่งหนึ่งของกำแพงภายนอกถูกคลุมวัสดุที่ใช้หุ้มสีทองแดง การก่อสร้างสูงเกินกว่า 301.6 เมตร (990 ฟุต) เมื่อวันที่ 17 มกราคม ค.ศ. 2012 ตัวอาคารคาดการณ์ในเบื้องต้นว่าจะเสร็จสมบูรณ์ในปลายปี 2012 จนกระทั่งอาคารถูกสร้างเสร็จถึงยอดสุดที่ความสูง 339 เมตร (1,112 ฟุต) เมื่อวันที่ 1 พฤศจิกายน ค.ศ. 2012
คาร์ลตันเซ็นเตอร์
คาร์ลตัน เซ็นเตอร์ () คือ ตึกระฟ้าและห้างสรรพสินค้าที่ตั้งอยู่ในเขตธุรกิจ เมืองโจฮันเนสเบิร์ก ประเทศแอฟริกาใต้ สร้างเสร็จใน ค.ศ. 1973 และเป็นอาคารที่สูงที่สุดในทวีปแอฟริกาเป็นเวลากว่า 40 ปี ด้วยความสูง 50 ชั้น ตัวอาคารเป็นที่ตั้งของสำนักงานและร้านค้าต่างๆ ซึ่งมี 46 เปอร์เซ็นต์ของร้านค้าอยู่ในชั้นใต้ดิน นอกจากนี้ยังเชื่อมต่อกับโรงแรมคาร์ลตัน ซึ่งมีศูนย์การค้าใต้ดินกว่า 180 ร้าน
กู๊ดบายซัมเมอร์ เอ้อเหอเทอมเดียว
กู๊ดบายซัมเมอร์ เอ้อเหอเทอมเดียว ภาพยนตร์ไทย แนววัยรุ่นจาก ไฟว์สตาร์โปรดักชั่น กำกับการแสดงโดย ชูชัย องอาจชัย ออกฉายครั้งแรกเมื่อวันที่ 27 มกราคม 2539 นำแสดงโดย แอนดริว เกร้กสัน และ สโรชา วาทิตตพันธ์
เรื่องราวของ 8 หนุ่มสาวที่มาเรียนซัมเมอร์ที่ อังกฤษ ซึ่งการมาของพวกเขาครั้งนี้ทำให้พวกเขาได้เรียนรู้ถึงมิตรภาพความรักความสามัคคีในหมู่คณะ
ภารกิจที่แสนจะหนักหน่วงสำหรับครูหมูในซัมเมอร์ปีนี้ก็คือ การดูแลเด็กเกรียนสุดแสบทั้งเจ็ดอันประกอบไปด้วย เมย์ แคท ดาว เจ อาร์ต เซียน และ ปั๊บ ที่ผู้ปกครองส่งมาเพิ่มเติมความรู้ช่วงซัมเมอร์ ณ กรุงลอนดอน ประเทศอังกฤษ
เรื่องปวดหัวเริ่มตั้งแต่พวกเขาเหยียบเท้าลงบนสนามบินฮีธโทรว์ เพราะในขณะที่บางคนตั้งใจมาเรียนอย่างจริงจัง บางคนกลับอยากแค่มา “สนุก” กับสาวๆชาวอังกฤษ มาแกล้งเพื่อน แค่มาเที่ยวหรือหนีปัญหา แต่ขณะที่ปัญหาใหญ่ขึ้น ความสัมพันธ์ของพวกเขาก็เติบโตขึ้นด้วย
กว่าจะ say goodbye กันในช่วงหมดซัมเมอร์และต้องโบกมือลากลับไปเมืองไทย พวกเขาต่างก็เป็นส่วนหนึ่งในความทรงจำที่แสนดีของกันและกันไปเสียแล้ว
เซฟมายไลฟ์
เซฟมายไลฟ์ () เป็นสตูดิโออัลบั้มชุดที่ 4 ของวงร็อค บอดี้สแลม และเป็นสตูดิโออัลบั้มชุดที่ 2 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้ พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์
อัลบั้มนี้เป็นอัลบั้มชุดแรกของบอดี้แสลมที่ได้มีแนวดนตรีโพรเกรสซีฟร็อกเพิ่มมากขึ้นในอัลบั้มชุดนี้ โดยมีเพลงฮิตอย่าง "ยาพิษ" "อกหัก" และ "แค่หลับตา"
เดิมที วงตั้งใจใช้ชื่ออัลบั้มว่า Music Save My Life เพราะอยากที่จะขอบคุณดนตรี ที่ทำให้พวกเขาใช้ชีวิตอย่างมีความสุข แต่ด้วยความที่อยากให้อัลบั้มนี้เป็นของทุกคน จึงตัดคำว่า Music ออก เพื่อให้ทุกคนย้อนคิดถึงสิ่งที่ทำแล้วรู้สึกดีแทน
ซิงเกิลเปิดตัว "ยาพิษ" มีที่มาจากวันหนึ่งของการซ้อมดนตรี ที่ทุกคนพร้อมใจกันคิดอะไรไม่ค่อยออก ระหว่างพักซ้อม ตูน ได้หยิบกีตาร์ขึ้นมาเล่นไปเรื่อยๆ ในจังหวะช้าๆ แบบอาร์แอนด์บี จน ยอด มือกีตาร์ของวงได้ยินเข้าก็มาร่วมเล่นด้วย จากนั้น ปิ๊ด มือเบส ก็เข้ามาสมทบ ตามมาด้วย ชัช เข้ามาตีกลองด้วยอีกคน กระทั่งสุดท้าย อ๊อฟ โปรดิวเซอร์ของอัลบั้ม เข้ามาบอกให้ ชัช ตีกลองแบบดิสโก้ จึงได้ออกมาเป็นเพลง ยาพิษ
หลายเพลงในอัลบั้มนี้มีภาษาสวยงามแฝงด้วยปรัชญาชีวิต เช่น เพลง "อกหัก" ที่สื่อถึงชีวิตที่โดนทำร้าย แต่ก็ต้องไม่โดนทำลายเพราะความรัก กับเพลง "คนมีตังค์" กล่าวถึงความพอเพียงของชีวิต
ในบางเพลง ยังมีศิลปินรับเชิญ เช่น นัท ปนัดดา เรืองวุฒิ ในเพลง "แค่หลับตา" และ โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟนในเพลงช้าอย่าง "นาฬิกาตาย"
ผลงานชุดนี้ทิ้งห่างจากอัลบั้มชุดที่ 3 ประมาณ 2 ปีกว่า เดิมทีตั้งใจใช้ชื่ออัลบั้มว่า Music Save My Life เพราะอยากที่จะขอบคุณดนตรี ที่ทำให้พวกเขาใช้ชีวิตอย่างมีความสุข แต่ด้วยความที่อยากให้อัลบั้มนี้เป็นของทุกคน จึงตัดคำว่า Music ออก เพื่อให้ทุกคนย้อนคิดถึงสิ่งที่ทำแล้วรู้สึกดีแทน
พรรคสังคมนิยมปฏิวัติโซมาลี
พรรคสังคมนิยมปฏิวัติโซมาลี (, XHKS, "Al-Hizb Al-Ishtiraki Al-Thawri Al-Sumal") เป็นพรรคการเมืองในประเทศโซมาเลีย มีบทบาทในช่วงพ.ศ. 2519 ถึง พ.ศ. 2534 ก่อตั้งขึ้นหลังการรัฐประหารของไซอัด บาร์รี โดยมีนโบายหลักในการเปลี่ยนประเทศโซมาเลียไปสู่ระบอบคอมมิวนิสต์
บีลีฟ
บีลีฟ () เป็นสตูดิโออัลบั้มชุดที่ 3 ของวงร็อค บอดี้สแลม และยังเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) และขจรเดช พรมรักษา (กบ บิ๊กแอส) เป็นโปรดิวเซอร์
ในอัลบั้มนี้ ลักษณะการร้องของตูน จะมีเสียงร้องที่แปลกไปตรงลูกเอื้อนที่เรียกว่า "โหย" มากขึ้น และเป็นอัลบั้มที่ประสบความสำเร็จอย่างมากอัลบั้มหนึ่งของบอดี้แสลม
อัลบั้มชุดนี้มีเพลงที่ได้รับความนิยมเกือบทุกเพลงในอัลบั้ม ได้แก่ "ขอบฟ้า" "ความรักทำให้คนตาบอด" "พูดในใจ" "คนที่ถูกรัก" "ชีวิตเป็นของเรา" "ห้ามใจ" "รักก็เป็นอย่างนี้" แต่เพลงที่ทำให้บอดี้แลมโด่งดังอย่างมากในอัลบั้มชุดนี้เป็นเพลง "ความเชื่อ" ต่อมาเพลงนี้ได้กลายเป็นเพลงสัญลักษณ์ประจำของวงบอดี้แสลม
อัลบั้มชุดนี้มียอดขายประมาณ 1 ล้านชุด/ตลับ ในประเทศไทย
เนื้อหาเพลงจะเป็นเพลงที่ฟังแล้วเกิดพลัง โดยเฉพาะเพลง ความเชื่อ ที่ได้ แอ๊ด คาราบาว มาร่วมร้อง และยังกลายเป็นที่มาของชื่ออัลบั้มอีกด้วย นอกจากนั้น ยังมีเพลงชีวิตเป็นของเรา ที่แสดงความเป็นตัวตนที่ชัดเจนของวง ส่วนเพลงรักจะมีมุมมองนำเสนอเป็นเอกลักษณ์ของบอดี้สแลม เช่น เพลงขอบฟ้า, คนที่ถูกรัก เป็นต้น
คองเกรสสหโซมาลี
คองเกรสสหโซมาลี เป็นหนึ่งในองค์กรทหารที่สำคัญของประเทศโซมาเลีย ก่อตั้งขึ้นในปีพ.ศ. 2530 ก็มีบทบาทสำคัญในการขับไล่รัฐบาลของไซอัด บาร์รี ในปีพ.ศ. 2534 และกลายเป็นเป้าหมายของกองเรือรบยูนิเฟดในพ.ศ. 2536 หลังจากนั้นก็แตกออกมาเป็นกลุ่มเล็ก ๆ ในปีพ.ศ. 2547 ด้วยการก่อตั้งรัฐบาลเปลี่ยนผ่านแห่งชาติ โดยอดีตผู้นำรัฐสภาแห่งสหรัฐโซมาลีบางคนได้เข้าร่วมกับรัฐบาลใหม่
ตุ๊กต่ำ
ตุ๊กต่ำ หรือ ไบโอไทต์ (Biotite) เป็นแร่ธาตุในกลุ่มไมกา มีสูตรเคมีเป็น ผู้ตั้งชื่อว่าไบโอไทต์คือ J.F.L. Hausmann เมื่อ พ.ศ. 2390 ตามชื่อของนักฟิสิกส์ชาวฝรั่งเศส ฌ็อง-บาติสต์ บีโย ผู้ทำวิจัยเกี่ยวกับไมกาและพบลักษณะพิเศษหลายชนิดเมื่อ พ.ศ. 2359
ภาษาไทยโบราณเรียกว่า "ตุ๊กต่ำ" มีหลายสี ถ้าสีเหลืองน้ำตาลเหลือบทองเรียกตุ๊กต่ำน้ำทอง สีเหลืองอ่อนวาวแบบมุกเหลือบสีเงินเรียกตุ๊กต่ำน้ำเงิน ถ้าสีน้ำตาลแก่เหลือบสีทองแดงเรียกตุ๊กต่ำน้ำนาก โบราณใช้ประสมในยาแก้ฝี
หรดาล
หรดาล หริดาล หรือ มโนศิลา เป็นสารประกอบซัลไฟด์ของสารหนู เรียกอาร์เซนิกไตรซัลไฟด์ (Arsenic trisulfide) มีสูตรทางเคมีว่า AsS มีสีทอง มีพิษมาก ใช้เขียนลายรดน้ำหรือจารลงในสมุดข่อยดำ ใช้ประสมในยาแก้ไข้จับสั่น แก้หัด แก้พิษ ใช้ผสมในยากวาดคอเด็ก
หรดาลแดงผลิตจากกำมะถันแดง ส่วนหรดาลกลีบทองคือสินแร่ Orpiment
คำอธิษฐานด้วยน้ำตา
"คำอธิษฐานด้วยน้ำตา" เป็นซิงเกิลแรกของ จารุวัฒน์ เชี่ยวอร่าม หรือ โดม เดอะสตาร์ ประพันธ์เนื้อร้องโดย นาโต้ แต่งทำนองโดย kitty และเรียบเรียงโดย SOUL RHYTHM โดยเพลงนี้ยังถูกรวมในอัลบั้มของเหล่า "The Star 8"
มิวสิกวิดีโอนี้ เผยแพร่ครั้งแรกในวันที่ 14 พฤษภาคม พ.ศ. 2555 ในรายการ 5Live ทางช่อง 5 ถ่ายทำกันที่ หมู่บ้านอารีย์ ซอย 5 มีป้อง-ณวัฒน์ กุลรัตนรักษ์ กับพลอย-รัตนรัตน์ เอื้อทวีกุล เรื่องราวในมิวสิควิดีโอเพลงนี้ เป็นคู่สามีภรรยากัน ป้องกับพลอยเพิ่งแต่งงานกันใหม่ ๆ ป้องทำหน้าที่สามีที่ดีคอยดูแลเทคแคร์พลอยเป็นอย่างดี ต่อมาหญิงสาวมีโรคประจำตัวและจากไปอย่างกระทันหัน ทำให้ชายหนุ่มเศร้าเสียใจ ไม่ว่าเวลาจะผ่านไปกี่ปีก็ยังไม่ลืมความรักในวันเก่า ๆ ที่มีสาว “พลอย” อยู่เคียงข้าง
ต่อมาเมื่อป้องอายุวัย 50 ปี ได้รับเค้กและการ์ดครบรอบวันแต่งงาน ที่พลอยสั่งไว้ให้ล่วงหน้าก่อนตาย พอป้องเปิดอ่านข้อความในการ์ดเท่านั้น ป้องก็ปล่อยน้ำตาไหลพราก ๆ
เพลง "คำอธิษฐานด้วยน้ำตา" ได้อันดับ 1 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 28 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เร็ว..แรงทะลุนรก
เร็ว..แรงทะลุนรก () เป็นภาพยนตร์โลดโผน/อาชญากรรม/แข่งรถลำดับที่ 1 ในชุด"เดอะฟาสต์แอนด์เดอะฟิวเรียส" กำกับโดยร็อบ โคเฮน เขียนบทโดยแกรี สก็อต ทอมป์สัน, เอริก เบิร์กควิสต์และเดวิด อายเยอร์ โดยอิงจากบทความเรื่อง "Racer X" ของเคน ลี นำแสดงโดยวิน ดีเซล, พอล วอล์กเกอร์, มิเชลล์ ร็อดริเกซและจอร์ดาน่า บรูว์สเตอร์ เข้าฉายเมื่อปี ค.ศ. 2001
ไบรอัน โอคอนเนอร์ ตำรวจลอสแอนเจลิส ต้องปลอมตัวเข้าไปในกลุ่มของโดมินิก ทอเร็ตโต ยอดนักแข่งรถที่ต้องสงสัยว่ามีส่วนเกี่ยวข้องกับคดีโจรกรรม แต่เมื่อความจริงปรากฏ โอคอนเนอร์จะเลือกสิ่งใด ระหว่างหน้าที่หรือมิตรภาพ
โบโกฮะรอม
โบโกฮะรอม (, "การศึกษาตะวันตกถูกห้าม") เป็นขบวนการอิสลามก่อการร้ายมีฐานในทางตะวันออกเฉียงเหนือของประเทศไนจีเรีย นอกจากนี้ยังปฏิบัติการในประเทศชาด ไนเจอร์และทางเหนือของแคเมอรูน มีสมาชิกประเมินอยู่ระหว่าง 4,000-20,000 คน ในปี 2558 โบโกฮะรอมประกาศสวามิภักดิ์ต่อกลุ่มรัฐอิสลามอิรักและลิแวนต์ (ISIL) หลังจากนั้นกลุ่มกลายเป็น "จังหวัด" หนึ่งของรัฐอิสลาม เรียกว่า Wilayat Gharb Afriqiya (จังหวัดแอฟริกาตะวันตก) ISIL แต่งตั้งอะบู มูซาบ อัลบาร์นาวีขึ้นเป็นผู้นำคนใหม่ ทำให้กลุ่มเกิดการแตกแยกออกเป็นสองฝ่ายคือฝ่ายที่สนับสนุนบาร์นาวีกับฝ่ายที่สนับสนุนอะบูบะการ์ เชเกา ผู้นำคนก่อน
โบโกฮะรอมฆ่าพลเรือนกว่า 5,000 คนระหว่างเดือนกรกฎาคม 2552 ถึงเดือนมิถุนายน 2557 รวมอย่างน้อย 2,000 คนในช่วงครึ่งแรกของปี 2557 ในการโจมตีซึ่งส่วนใหญ่เกิดในภาคตะวันออกเฉียงเหนือ เหนือ-กลางและกลางของไนจีเรีย การฉ้อราษฎร์บังหลวงในราชการความมั่นคงและการละเมิดสิทธิมนุษยชนที่ราชการก่อบั่นทอนความพยายามรับมือกับความไม่สงบดังกล่าว นับแต่ปี 2552 โบโกฮะรอมลักพาตัวชาย หญิงและเด็กกว่า 500 คน รวมการลักพาตัวเด็กนักเรียนหญิง 278 คนจากชิบอค (Chibok) ในเดือนเมษายน 2557 ประชาชน 650,000 คนหนีจากพื้นที่ขัดแย้งจนถึงเดือนสิงหาคม 2557 เพิ่มขึ้น 200,000 คนนับจากเดือนพฤษภาคมปีนั้น เมื่อสิ้นปี มีประชาชนหนีแล้ว 1.5 ล้านคน
พระธรรมปัญญาบดี (พีร์ สุชาโต)
พระธรรมปัญญาบดี นามเดิม พีร์ ผ่องสุภาพ ฉายา สุชาโต เป็นพระพระราชาคณะเจ้าคณะรองฝ่ายมหานิกาย อธิบดีสงฆ์อาวาสวัดมหาธาตุยุวราชรังสฤษฎิ์ราชวรมหาวิหาร ที่ปรึกษาเจ้าคณะกรุงเทพมหานคร นายกสภามหาวิทยาลัยมหาจุฬาลงกรณราชวิทยาลัย
พระธรรมปัญญาบดี มีนามเดิมว่า พีร์ ผ่องสุภาพ เกิดเมื่อวันศุกร์ที่ 31 ตุลาคม พ.ศ. 2473 ตรงกับวันขึ้น 10 ค่ำ เดือน 12 ปีมะเมีย ณ หมู่ที่ 5 ตำบลบ้านแค อำเภอผักไห่ จังหวัดพระนครศรีอยุธยา โยมบิดา-โยมมารดาชื่อ นายคำ และนางเจริญ ผ่องสุภาพ ครอบครัวประกอบอาชีพทำนา
จนเมื่ออายุครบ 20 ปีบริบูรณ์ จึงได้เข้าพิธีอุปสมบทเป็นพระภิกษุ ณ พัทธสีมาวัดบ้านแค ตำบลบ้านแค อำเภอผักไห่ จังหวัดพระนครศรีอยุธยา เมื่อวันที่ 29 มิถุนายน พ.ศ. 2493 โดยมีพระโพธิวงศาจารย์ (แผ้ว สุนฺทโร) เจ้าคณะจังหวัดอ่างทอง วัดอ่างทอง ต.บางแก้ว อ.เมือง จ.อ่างทอง เป็นพระอุปัชฌาย์ และพระวิกรมมุนี วัดมหาธาตุยุวราชรังสฤษฎิ์ เป็นพระอนุสาวนาจารย์ ได้รับนามฉายาว่า “สุชาโต” หมายความว่า “ชาติกำเนิดที่ดีงาม” 
พ.ศ. 2549-ปัจจุบัน เป็นนายกสภามหาวิทยาลัยมหาจุฬาลงกรณราชวิทยาลัย
ฝ่าปฏิบัติการสะท้านโลก
ฝ่าปฏิบัติการสะท้านโลก () เป็นภาพยนตร์โลดโผน/สายลับลำดับที่ 1 ในชุด "" กำกับโดยไบรอัน เดอ พัลมา เขียนบทโดยเดวิด เคปป์และโรเบิร์ต ทาวน์ โดยอิงจากละครโทรทัศน์ นำแสดงโดยทอม ครูซ, จอน วอยต์ และฌ็อง เรโน เข้าฉายเมื่อปี ค.ศ. 1996
จิม เฟ็ลปส์และลูกทีม IMF ได้รับภารกิจให้ตามรายชื่อสายลับ IMF ที่ถูกขโมยไปคืน แต่ภารกิจล้มเหลว เฟ็ลปส์ถูกยิงเสียชีวิต แคลร์ ภรรยาของจิม เฟ็ลปส์ถูกระเบิดเสียชีวิตในรถ ส่วนลูกทีมคนอื่น ๆ ยกเว้นอีธาน ฮันต์ถูกฆ่า ฮันต์รีบไปพบยูจีน คิททริดจ์ ผู้อำนวยการ IMF และพบว่าภารกิจนี้เป็นแผนของคิททริดจ์ในการหาตัวหนอนบ่อนไส้ที่ร่วมมือกับนักค้าอาวุธชื่อ "แม็กซ์" คิททริดจ์สงสัยว่าฮันต์เป็นหนอนบ่อนไส้คนนั้น แต่ฮันต์หลบหนีออกมา
ฮันต์กลับไปที่เซฟเฮ้าส์ และพบว่าชื่อของหนอนบ่อนไส้คือ "Job 3:14" มาจากข้อความในหนังสือของโยบ แคลร์กลับมาหาฮันต์และอธิบายว่าเธอหนีออกมาก่อนที่รถจะระเบิด ฮันต์ไปพบกับแม็กซ์ และเตือนเธอว่ารายชื่อสายลับที่เธอได้ไปติดเครื่องติดตามของ CIA ไว้ ฮันต์สัญญาว่าจะนำรายชื่อของจริงมาให้แลกกับเงิน 10 ล้านดอลลาร์สหรัฐและตัวตนของคนที่ชื่อ "Job" ก่อนจะหนีไปพร้อมกับแม็กซ์หลังทีมของ CIA บุกที่นัดพบของทั้งคู่
ฮันต์ติดต่อ 2 อดีตสายลับ IMF คือลูเทอร์ สติกเคลและฟรันซ์ ครีเกอร์ และลอบเข้าไปในสำนักงานใหญ่ของ CIA ที่แลงลีย์เพื่อขโมยรายชื่อและหนีไปที่ลอนดอน คิททริดจ์รู้ว่าทั้งหมดเป็นฝีมือฮันต์และบีบให้ฮันต์ติดต่อมาด้วยการจับตัวแม่และอาของฮันต์ในข้อหาค้ายา ฮันต์ติดต่อคิททริดจ์และบอกให้ตามมาที่ลอนดอน หลังคุยกับคิททริดจ์ ฮันต์เห็นเฟ็ลปส์ที่ยังไม่ตาย เฟ็ลปส์บอกฮันต์ว่าเขารอดตายจากการถูกยิงและยังบอกว่าหนอนบ่อนไส้คนนั้นคือคิททริดจ์ แต่ฮันต์รู้แล้วว่าที่จริงคือเฟ็ลปส์ และมือสังหารที่ฆ่าเพื่อนในทีมของเขาคือครีเกอร์ แต่ไม่แน่ใจว่าแคลร์ร่วมด้วยหรือไม่ ฮันต์ติดต่อแม็กซ์ให้มารับรายชื่อบนรถไฟความเร็วสูง TGV ในวันถัดไป
บนรถไฟ ฮันต์มอบรายชื่อให้แม็กซ์ ส่วนแม็กซ์มอบกระเป๋าที่มีเงินค่าจ้างของ "Job" ฮันต์เรียกแคลร์มาพบ ในขณะที่สติกเคลส่งสัญญาณรบกวนไม่ให้แม็กซ์อัปโหลดรายชื่อได้ เมื่อแคลร์มาถึง เธอพบกับเฟ็ลปส์และบอกเขาว่าฮันต์กำลังจะมาที่นี่ และเสนอว่าควรจะฆ่าฮันต์เพื่อให้ฮันต์เป็นแพะรับบาปแทน แต่เฟ็ลปส์เปิดเผยว่าที่แท้จริงคือฮันต์ปลอมตัวมาและแน่ใจว่าเธอมีส่วนเกี่ยวข้องด้วย เฟ็ลปส์ตัวจริงตามมาหลังจากนั้นและนำเงินไป โดยฮันต์ใช้แว่นตาที่ส่งข้อมูลไปให้คิททริดจ์ ทำให้คิททริดจ์รู้ว่า "Job" คือเฟ็ลปส์
เมื่อถูกเปิดโปง เฟ็ลปส์พยายามจะฆ่าฮันต์แต่ถูกแคลร์ขัดขวาง เฟ็ลปส์จึงฆ่าแคลร์ก่อนจะหนีไปขึ้นหลังคารถไฟไปพร้อมกับเงิน โดยมีครีเกอร์ขับเฮลิคอปเตอร์ตามมารับ ฮันต์ตามไปและสู้กับเฟ็ลปส์ ก่อนจะผูกเฮลิคอปเตอร์เข้ากับรถไฟ ทำให้ครีเกอร์ต้องขับเฮลิคอปเตอร์ตามเข้าไปในอุโมงค์ช่องแคบอังกฤษ ฮันต์ใช้หมากฝรั่งระเบิดทำลายเฮลิคอปเตอร์ ทำให้เฟ็ลปส์และครีเกอร์เสียชีวิต เมื่อรถไฟไปถึงจุดหมาย คิททริดจ์ตามมาจับตัวแม็กซ์และยึดรายชื่อคืน ต่อมาคิททริดจ์คืนสถานะสายลับให้ฮันต์และสติกเคล แต่ฮันต์ขอลาออก ขณะที่เขาขึ้นเครื่องบินกลับบ้าน พนักงานต้อนรับได้ถามเขาเป็นนัยว่าเขาพร้อมจะรับภารกิจใหม่หรือไม่
ฝ่าปฏิบัติการสะท้านโลก 2
ฝ่าปฏิบัติการสะท้านโลก 2 () เป็นภาพยนตร์โลดโผน/สายลับลำดับที่ 2 ในชุด "" กำกับโดยจอห์น วู เขียนบทโดยโรเบิร์ต ทาวน์ นำแสดงโดยทอม ครูซ, ดูเกรย์ สก็อต, วิง เรมส์และแอนโทนี ฮ็อปกินส์ เข้าฉายเมื่อปี ค.ศ. 2000
อีธาน ฮันต์ถูกตามตัวหลังหน่วย IMF พบว่ามีคนใช้ตัวตนของเขาทำภารกิจปกป้องดร. เนโครวิตช์ ในการเดินทางมาสหรัฐอเมริกา แต่ดร. เนโครวิตช์กลับเสียชีวิตในเหตุเครื่องบินตก ดร. เนโครวิตช์เป็นนักชีวเคมีผู้สร้างไวรัสคิเมียราและยารักษาบิลเลโรฟอนให้บริษัทไบโอไซต์ ซึ่งไวรัสและยารักษาหายไป IMF เชื่อว่าคนที่เอาไปคือฌอน แอมโบรส อดีตสายลับ IMF ฮันต์จึงได้รับภารกิจให้ไปตามไวรัสและยารักษาคืนมาโดยเลือกสมาชิกได้เอง 2 คน แต่คนที่ 3 ต้องเป็นไนยาห์ นอร์ดอฟ-ฮอล นักโจรกรรมมืออาชีพที่เข้าถึงตัวแอมโบรสได้เพราะสองคนนี้เคยคบหากันมาก่อน
หลังพบกับไนยาห์ ฮันต์เดินทางไปที่ซิดนีย์เพื่อพบกับลูกทีม 2 คนคือลูเทอร์ สติกเคลและบิลลี แบร์ด ฮันต์ สติกเคลและแบร์ดวางแผนลอบเข้าไปในบริษัทไบโอไซต์ ส่วนไนยาห์เข้าหาแอมโบรสเพื่อเก็บข้อมูลเกี่ยวกับไวรัส ที่งานแข่งม้า แอมโบรสนัดพบกับจอห์น ซี. แมคคอย ประธานบริหารบริษัทไบโอไซต์และใช้วิดีโอผู้ติดเชื้อคิเมียราเพื่อรีดทรัพย์ ไนยาห์แอบส่งวิดีโอให้ฮันต์ก่อนจะคืนให้แอมโบรส เมื่อฮันต์ตรวจสอบวิดีโอ เขาพบว่าไวรัสคิเมียราจะมีระยะฟักตัว 20 ชั่วโมง ก่อนจะทำลายเซลล์เม็ดเลือดแดงของผู้ติดเชื้อจนผู้ติดเชื้อเสียชีวิต ยารักษาบิลเลโรฟอนสามารถรักษาผู้ติดเชื้อได้แต่ต้องภายในเวลา 20 ชั่วโมง
ทีมของฮันต์ลักพาตัวแมคคอยและพบว่าดร. เนโครวิตช์ฉีดไวรัสเข้าตัวเอง และพายารักษาแยกไปต่างหาก เมื่อดร. เนโครวิตช์เสียชีวิต แอมโบรสจึงมีเพียงยารักษา แอมโบรสจึงบังคับให้แมคคอยขายไวรัสให้ในราคา 37 ล้านปอนด์เพื่อแลกกับตัวอย่างยารักษา ฮันต์บุกเข้าไปในห้องปฏิบัติการของไบโอไซต์เพื่อทำลายไวรัสทั้งหมด โดยมีแอมโบรสและลูกน้องตามมาขัดขวาง ฮันต์ทำลายไวรัสจนเหลือหลอดสุดท้าย แอมโบรสจึงบังคับให้ไนยาห์นำไวรัสหลอดสุดท้ายมาให้ แต่ไนยาห์กลับฉีดไวรัสเข้าตัวเอง ฮันต์สัญญากับไนยาห์ว่าจะนำยารักษามาให้ภายใน 20 ชั่วโมง ก่อนจะหลบหนีไป
แอมโบรสพาตัวไนยาห์ไปทิ้งไว้กลางฝูงชนในซิดนีย์เพื่อให้ไวรัสระบาด และนัดพบกับแมคคอยเพื่อให้เขาปล่อยหุ้นใหญ่ แผนของแอมโบรสคือเมื่อเขาได้เป็นผู้ถือหุ้นใหญ่และไวรัสคิเมียราระบาด เขาจะขายยารักษาบิลเลโรฟอนในราคาสูง ฮันต์บุกเข้าไปในที่นัดพบและขโมยยารักษาออกมาได้ โดยมีลูกน้องของแอมโบรสตามมา สติกเตลและแบร์ดพบไนยาห์ที่หน้าผาซึ่งเธอตั้งใจจะใช้ฆ่าตัวตายก่อนไวรัสระบาดและพาตัวเธอไปหาฮันต์ ส่วนฮันต์และแอมโบรสสู้กันตัวต่อตัวก่อนที่แอมโบรสถูกฮันต์ยิงจนเสียชีวิต สติกเคลฉีดยารักษาให้ไนยาห์ทันเวลา หลังเสร็จภารกิจ IMF ได้ล้างประวัติอาชญากรรมของไนยาห์ทั้งหมด ฮันต์และไนยาห์ใช้เวลาพักผ่อนด้วยกันในซิดนีย์
เสียงหัวใจ
เสียงหัวใจเป็นเสียงที่เกิดจากการบีบตัวของหัวใจและการไหลของเลือดผ่านหัวใจอันเป็นผลจากการบีบตัวดังกล่าว โดยเจาะจง เสียงนี้สะท้อนความปั่นป่วนที่เกิดเมื่อลิ้นหัวใจสะบัดปิด ในการฟังตรวจหัวใจ ผู้ตรวจอาจใช้เครื่องตรวจฟังเพื่อฟังเสียงเอกลักษณ์และแยกกันเพื่อให้ข้อมูลการฟังที่สำคัญเกี่ยวกับภาวะของหัวใจ
ในผู้ใหญ่สุขภาพดี มีเสียงหัวใจปกติสองเสียงมักอธิบายเป็น ลุบ (lub) และดุบ (dub) ซึ่งเกิดเป็นลำดับกับหัวใจเต้นแต่ละครั้ง เหล่านี้เป็นเสียงหัวใจที่หนึ่ง (S) และเสียงหัวใจที่สอง (S) ซึ่งเกิดจากการปิดของลิ้นเอวีและลิ้นเซมิลูนาร์ตามลำดับ นอกเหนือจากเสียงปกติดังกล่าวแล้ว ยังอาจมีอีกหลายเสียงซึ่งรวมเสียงฟู่หัวใจ เสียงหายใจและจังหวะม้าควบ S และ S
Cities XXL
Cities XXL เป็นเกมจำลองสถาณการณ์ ในการพัฒนาเมืองลงในเครื่องคอมพิวเตอร์ส่วนบุคคล computer game ถูกพัฒนาโดย Focus Home Interactive เป็นการพัฒนาในชุดเกม "Cities XL" 
โดยวางจำหน่ายพร้อมกันผ่านระบบการขายแบบดิจิตอล Steam ทั้งในอเมริกาและเอเชีย ในวันที่ 5 กุมภาพันธ์ พ.ศ.2558 โดยตัวเองให้ผู้เล่นได้สามารถออกแบบเมือง ความเป็นอยู่แบบเดียวกับเมืองจริง
ปัจจุบันมีการวางจำหน่ายแต่ใน Steam ในราคา 999 บาทไทย
Cities XL
Cities XL (โดยในชุดเกมCities Unlimited) เป็นเกมจำลองสถาณการณ์การสร้างและพัฒนาเมือง computer game ถูกพัฒนาโดย Monte Cristo โดยประกาศวางจำหน่ายในปี 8 ตุลาคม พ.ศ. 2553 โดยเกมมีการพัฒนาให้เชื่อมตอออนไลท์ และพัฒนาส่วนเสริมออมมาในปี พ.ศ. 2554 ผู้พัฒนาประกาศเพิ่มความสามารถโดยแยกเป็นชุดเกม วางจำหน่ายในวันที่ 8 มีนาคม พ.ศ. 2554 โดยเล่นได้เพียงผู้เล่นคนเดียว
Focus Home Interactive ผู้พัฒนาและจัดจำหน่ายได้เปลี่ยนชื่อเกมเป็น "Cities XL 2011" ในวันที่ 4 ตุลาคม พ.ศ. 2554 หลักจากนั้นก็เปลี่ยนเป็น 'Cities XL Platinum" ในวันที่ 14 กุมภาพันธ พ.ศ. 2557 โดยเพิ่มอุปกรณ์ โครงสร้างและพัฒนาระบบใหม่อีกครั้ง พร้อมกันในปีถัดมา "Cities XXL" ถูกประกาศสร้าง ในวันที่ 15 พฤศจิกายน พ.ศ. 2557
อินฟันตาโซฟีอาแห่งสเปน
อินฟันตาโซฟีอาแห่งสเปน (; ประสูติ: 29 เมษายน พ.ศ. 2550) หรือพระนามเต็มว่า โซฟีอา เด โตโดส โลส ซานโตส เด บอร์บอน อี ออร์ติซ () เป็นพระราชธิดาพระองค์เล็กในสมเด็จพระราชาธิบดีเฟลีเปที่ 6 กับสมเด็จพระราชินีเลตีเซียแห่งสเปน และเป็นพระขนิษฐาของเลโอนอร์ เจ้าหญิงแห่งอัสตูเรียส
อินฟันตาโซฟีอาแห่งสเปน ประสูติด้วยการ่ผ่าคลอดเมื่อเวลา 16.50 นาฬิกา ที่คลินิกนานาชาติรูเบร์ในกรุงมาดริด หลังประสูติกาลพระราชวงศ์ได้ส่งสารแก่สื่อมวลชนผ่านการส่งข้อความสั้น ซึ่งพระนาม "โซฟิอา" ของพระองค์ มาจากพระนามของพระอัยยิกาฝ่ายพระชนกคือ สมเด็จพระราชินีโซเฟีย โดยได้รับการตั้งพระนามเมื่อวันที่ 15 กรกฎาคมปีเดียวกันนั้น มีแม่ทูนหัวคือ ปาโลมา โรกาโซลาโน (ยายของพระองค์) และพ่อทูนหัวคือ เจ้าชายคอนสแตนติน-อัสเลน เจ้าชายแห่งวิดิน และพระองค์มีพระนามว่า "เด โตโดส โลส ซานโตส" ( "แห่งนักบุญทั้งหลาย") เช่นเดียวกับพระภคินีตามธรรมเนียมของบูร์บง